Die Angus (Aberdeen Angus) is 'n beesras wat algemeen gebruik word vir beesvleisproduksie. Hulle is ontwikkel uit beeste inheems aan die provinsies van Aberdeenshire en Angus in Skotland, en is bekend as Aberdeen Angus in die meeste dele van die wêreld. Hulle is natuurlik poenskop (geen horings) en soliede swart of rooi, hoewel die uier wit mag wees. Daar was nog altyd beide rooi en swart indiwidue in die bevolking, maar in die VSA word dit as twee afsonderlike rasse beskou - Rooi Angus en Swart Angus. Swart Angusse is die mees algemene vleisras in die Verenigde State van Amerika, met 324 266 diere in 2005 geregistreer. 'n Mengsel rooi en swart Angusse Swart Angusse Die jongspan 'n Angus-bees in die Amerikaanse deelstaat Montana Encyclopaedia Britannica 15de uitg. Vol.10 p.1280 "Oklahoma State University Red Angus breed profile" (in Engels). Geargiveer vanaf die oorspronklike op 16 Mei 2018. Besoek op 17 April 2015. American Angus Association. "Angus - FAQs" (in Engels). angus.org. Geargiveer vanaf die oorspronklike op 2 Oktober 2018. Besoek op 23 September 2006. Virginia Cooperative Extension.


Die Baldwin Locomotive Works was 'n Amerikaanse vervaardiger van spoorweglokomotiewe. Dit was oorspronklik geleë in Philadelphia, en later verskuif na die nabygeleë Eddystone, Pennsilvanië. Hoewel die maatskappy baie suksesvol was as die grootste vervaardiger van stoomlokomotiewe, was sy oorgang na die produksie van diesels veel minder. Toe die vroeë aanvraag vir diesellokomotiewe wat stoom vervang het afplat, kon Baldwin nie meer in die mark meeding nie. Sy lokomotiefproduksie is in 1956 gestaak en in 1972 word alle besigheid gesluit, nadat dit meer as 70 000 lokomotiewe geproduseer het, die oorgrote meerderheid aangedryf deur stoom. Hierdie maatskappy moet nie verwar moet word met EM Baldwin van Australië wat klein lokomotiewe bou vir dinge soos suikerrietplantasies nie. Alexander, E.P. (2003), Iron Horses: American Locomotives 1829–1900, Courier Dover Publications, ISBN 0-486-42531-2  Best, Gerald M. (1968), Mexican Narrow Gauge, Howell-North Books.  Brown, John K. (1995), The Baldwin Locomotive Works, 1831–1915: A Study in American Industrial Practice, Studies in Industry and Society series, Baltimore, Maryland, USA: Johns Hopkins University Press, ISBN 978-0-8018-5047-9.


Die BAE Systems Hawk is 'n Britse enkelmotorige, straleraangedrewe gevorderde opleidingsvliegtuig. Dit het die eerste keer op Dunsfold, Surrey, in 1974, as die Hawker Siddeley Hawk gevlieg, en daarna deur sy opvolgermaatskappye, British Aerospace asook BAE Systems. Dit word in 'n opleidingskapasiteit en as 'n laekoste vegvliegtuig gebruik. Operateurs van die Hawk sluit in die Britse Lugmag (Royal Air Force), veral die "Red Arrows" vertoonspan, en 'n groot aantal buitelandse militêre operateurs. Die Hawk is steeds in produksie in die Verenigde Koninkryk en onder lisensie in Indië deur Hindustan Aeronautics Limited (HAL) en meer as 900 Hawks is reeds aan 18 operateurs dwarsoor die wêreld verkoop. In Januarie 1978 het Brittanje en Finland aangekondig dat 'n ooreenkoms bereik is om 50 Hawk Mk. 51s aan die Finse Lugmag te verskaf in 1980; Hierdie vliegtuie word in Finland onder lisensie deur Valtion lentokonetehdas gebou. Die Finse Lugmag se operasies was beperk tot 60 eerste-linie vegvliegtuie deur die Vredesverdrag van Parys in 1947. Deur die verkryging van die Hawks, wat as opleiers eerder as vegters gereken is, kon kapasiteit verhoog word sonder om die verdrag te verbreek.


Die Bloemfontein-konferensie het van 31 Mei tot 5 Junie 1899 in Bloemfontein plaasgevind, destyds die hoofstad van die Oranje-Vrystaat. Tydens die konferensie is gepoog om die geskille wat tot die Tweede Vryheidsoorlog gelei het te besleg. Die konferensie is deur die Oranje-Vrystaat se staatspresident, Martinus Theunis Steyn, georganiseer om te verhoed dat spanning tussen die Zuid-Afrikaansche Republiek (Transvaal) en die Verenigde Koninkryk tot oorlog sou lei. Hy nooi die staatspresident van Transvaal, Paul Kruger en die goewerneur van die Kaapkolonie, Sir Alfred Milner om in sy hoofstad te ontmoet. Tydens die konferensie is die status van die uitlanders in die Transvaal bespreek. Milner stel besondere hoë eise, wat die konferensie uiteindelik tot mislukking sou doem. Op 5 Junie beëindig Milner die onderhandelinge en is oorlog slegs 'n kwessie van tyd. Op 11 Oktober 1899 breek die Tweede Vryheidsoorlog uit. Martinus Theunis Steyn Paul Kruger Alfred Milner


Die Boeing F/A-18E Super Hornet, en die verwante tweesitplek F/A-18F, is tweemotorige vliegdekskipbruikbare multirolvegvliegtuie gebaseer op die F/A-18 Hornet. Die F/A-18E enkelsitplek en F/A-18F tandemsitplekvariante is groter en meer gevorderde weergawes van die F/A-18C en D Hornet. Die Super Hornet het 'n interne 20 mm M61 roterende kanon en kan lug-tot-lugmissiele en lug-tot-grondwapens dra. Bykomende brandstof kan in tot vyf eksterne brandstoftenks gedra word, en die vliegtuig kan ook as 'n lugtenkwa gekonfigureer word deur die toevoeging van 'n eksterne in-vlug-brandstofhervulstelsel. Die Super Hornet is ontwerp en aanvanklik deur McDonnell Douglas gebou, met sy nooiensvlug in 1995. Volle produksie van die vliegtuig het in September 1997 begin, net ná die samesmelting van McDonnell Douglas en Boeing die vorige maand. Die Super Hornet is in aktiewe diens van die Amerikaanse Vloot sedert 1999, nadat dit die Grumman F-14 Tomcat vervang het, wat in 2006 onttrek is. Die Koninklike Australiese Lugmag (RAAF), wat die F/A-18A as sy hoofvegter bedryf sedert 1984, het die F/A-18F aangekoop in 2007 om sy verouderde F-111 vloot te vervang.


Die huis bekend as Trovato by Coachweg 44 (Herschel Walk) in Wynberg, Kaapstad is tot monument verklaar. Hierdie besonder groot dubbelverdiepinghuis is gebou in 'n oorheersende laat-Victoriaanse styl en ontwerp deur sir Herbert Baker en vennote vir die Transvaalse miljoenêr Carl Jeppe, die Zuid-Afrikaansche Republiek se konsul-generaal in Kaapstad. Destyds was daar nog baie plaasgrond om die huis. Tans word die gebou as kantore gebruik. Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004. ISBN 1-86842-191-0 Koördinate: 33°59′54″S 18°27′25″O / 33.99833°S 18.45694°O / -33.99833; 18.45694


Die poinsettia (Euphorbia pulcherrima) is ’n belangrike plantspesie van die uiteenlopende melkkruidfamilie, Euphorbiaceae, wat inheems is aan Mexiko en Sentraal-Amerika. Dit is veral bekend vir sy rooi en groen blare en sy gebruik in Kersrangskikkings. Euphorbia pulcherrima is ’n struik of klein boom wat gewoonlik sowat 0,6 tot 4 meter hoog word. Dit het donkergroen, getande blare van sowat 7 tot 16 cm lank. Die blomme is klein en onopvallend, maar die gekleurde skutblare is meestal helderrooi. Hulle kan egter ook oranje, groen, roomkleurig, pienk of wit wees. Die kleure word deur ligperiodes geskep, wat beteken die plant verg donkerte (12 uur op ’n slag, minstens vyf dae in ’n ry) om van kleur te verander. Deur die dag moet dit weer volop lig kry vir die helderste kleur. Daar is meer as 100 variëteite. In dele waar dit nie natuurlik voorkom nie, word dit gewoonlik as ’n huisplant gegroei, maar dit aard ook buite, waar dit goeie oggendson verkies en dan skadu tydens die warm deel van die dag. Hulle kan ook in die winter buite gehou word in rypvrye gebiede.


Tienie Holloway (*5 Desember 1888, Lindley – † 17 Junie 1967, Johannesburg ; née Purchase) was ’n Afrikaanse skrywer van kleuterliteratuur en het veral bekend geword vir die versies wat sy geskryf het. Sy was getroud met John Holloway, Suid-Afrikaanse ambassadeur na die Verenigde State van Amerika en die Verenigde Koninkryk. Christina Maria Purchase is op 5 Desember 1888 as die derde van twaalf kinders op die plaas Kraalpunt in die distrik Lindley in die Vrystaat gebore. George Purchase (1859–1935), seun van ’n Engelse sendeling, is haar vader en haar moeder is Susanna Jacoba (Sannie) Stander (1861–1937) van George. Haar vader het twee plase in die Lindley-distrik besit asook ’n florerende wamakery. Tienie gaan hier skool op die plaasskooltjie. Toe die Anglo-Boereoorlog dreig, vestig die gesin hulle in Johannesburg, waar die Protestantse meisies weens gebrek aan alternatiewe noodgedwonge die Katolieke Ursuline Convent moet bywoon. Hier blink sy uit in kunsnaaldwerk, ’n stokperdjie wat sy haar lewe lank beoefen. Na die oorlog keer die gesin terug na Lindley, waar alles op die plaas verwoes is en die gesin lank in ’n tent moet bly.


Ds. Pieter Nicolaas Ham (Amsterdam, Nederland, 17 Maart 1811 – Willowmore, Kaapkolonie, 19 September 1866) was ’n predikant in twee gemeentes van die Nederduitse Gereformeerde Kerk. Ham sal onthou word as die man wat op pad was om die Voortrekkers, wat so gepleit het om 'n geestelike versorger, te gaan help, maar wat nooit sy bestemming in Natal bereik het nie. Han met afgestam van ds. Adrianus Ham, 'n Rotterdamse predikant. Sy opleiding geniet hy in Amsterdam en Utrecht, waar hy met lof die teologiese eksamen aflê. Weens 'n oorvloed van proponente kan hy nie dadelik 'n vaste beroep kry nie en tree hy van 8 Augustus 1837 tot 31 Mei 1840 as hulpprediker van ds. Wolterbeek in Alkmaar op. Aangesien geen Kaapse predikant destyds sy lot met die Groot Trek wou inwerp nie, het die kerkraad van Pietermaritzburg vertoë gerig tot Nederland om predikante na Natal te stuur. 'n Geestelike kommissie is in Amsterdam vir hierdie doel gestig en het daarin geslaag om die diens van prop. Ham te verkry wat aan die begin van 1843 saam met sy eggenote aan boord van die Brazilië (ook gespel Brasilië) na Natal vertrek het.


Die NG gemeente Vrede is ’n meer as 130 jaar oue gemeente van die Nederduitse Gereformeerde Kerk in die noordooste van die Vrystaat. Soos die naam aandui, is die gemeente gesetel op die dorp Vrede. Vrede is in 1876 aangelê op die plaas Krijnauwslust, wat toe nog in die distrik Harrismith geleë was. Hierdie plaas was in 1863 in besit van J.H. Krijnauw, en is waarskynlik na hom genoem. Later was dit die eiendom van Volksraadslid T.F. Dreyer, wat dit weer aan J.M. Orpen verkoop het. 'n Sindikaat van twintig persone is gevorm wat uit hulle midde 'n komitee van agt gekies en aangestel het as 'n dorpskomitee om die stigting van 'n dorp te bewerkstellig. Die komitee het Krijnauwslust in 1876 vir dié doel gekoop vir 'n bedrag van £1 200. In die onderhandelings van die sindikaat in verband met die stigting van die dorp, het daar geskille onder die lede van die sindikaat ontstaan, wat soms op hewige rusies uitgeloop het. Toe die geskille uiteindelik opgelos en die "vrede" herstel is, is die dorp Vrede genoem.


Die NG gemeente Parys is die moedergemeente van die Nederduitse Gereformeerde Kerk op die Vrystaatse dorp Parys. Met sy stigting in 1884 (of 1882 volgens ander bronne) was dit die 27ste gemeente in die Vrystaatse Sinode, maar sedert die inlywing van Bethlehem by Bethlehem-Wes is dit die 26ste oudste bestaande gemeente. Ruim 10 voor die gemeente Parys se stigting het aan die vrugbare oewer van die Vaalrivier 'n dorp ontstaan wat die mense met die grootste verwagting vir die toekoms na Frankryk se hoofstad, Parys, genoem het. Nadat die eienaars, drie broers Van Coller, die plaas aan 'n komitee verkoop het, en erwe en standplase uitgemeet is, het vele huisgesinne hulle hier kom vestig met die vooruitsig om hul tuine en akkers uit die groot stroom te kon besproei. Weldra het hul 'n belangrike buitewyk van die gemeente Heilbron gevorm, en is dan ook gereeld en getrou deur ds. D.J. Minnaar (leraar aldaar van 1879 tot sy aftrede in 1915) bearbei. Aan die begin van die 1870's is daar op die ringsitting op Kroonstad besluit om in die gebied benoorde die Renosterrivier, behalwe die pas gestigte Heilbron (1873) nog 'n gemeente tot stand te bring.


Die Alfa Romeo Alfa 6 (Tipe 119) is 'n luukse uitvoerende motor wat van 1979 tot 1986 deur die Italiaanse vervaardiger Alfa Romeo gebou is. Sy naam verwys na die ses silinders van die Alfa Romeo V6, wat sy eerste verskyning in hierdie motor gemaak het. Met sy bekendstelling in 1979 was die Alfa 6 die vlagskip van die Alfa Romeo-reeks. Die vierdeurbakwerk was 'n redelik konvensionele styl, en het 'n groot aantal dele met die bestaande Alfetta gedeel, bv. die deurpanele. Die ontwerp vir die 6 is reeds voor die Alfetta gedoen, maar die brandstofkrisis van 1973 het verdere ontwikkeling vertraag en gelei tot die 6 se debuut eers teen 1979. Die stilering was nie besonder aerodinamies nie, maar 'n goeie sleursyfer van 0.41 is nietemin behaal. Krag is verkry uit 'n heelnuwe 2.5 V6-enjin wat 156 kW teen 5600 rpm gelewer het, met 'n totaal van ses vergassers en 'n enkele, bandgedrewe nokas in elke silinderkop.


Siklotronbeweging verwys na die sirkelvormige of spiraalvormige beweging van 'n gelaaide deeltjie (soos byvoorbeeld 'n elektron of proton) wanneer hy in 'n konstante magneetveld beweeg. Die krom pad wat die deeltjie volg is die resultaat van die Lorentz krag wat die deeltjie na die middelpunt van die sirkel toe druk. 'n Belangrike eienskap van siklotronbeweging is dat die frekwensie van omwenteling, oftewel die siklotronfrekwensie, nie van die deeltjie se spoed of die grootte van die sirkel afhang nie. Hierdeur word die konstruksie van partikelversnellers soos die siklotron moontlik gemaak. In die vlak reghoekig aan die magneetveld is die Lorentz krag loodreg aan die partikel se beweging, en wys na die middelpunt van die sirkel toe. As die Lorentz krag gelykgestel word aan die sentripetale krag wat benodig word om 'n partikel in 'n sirkel te laat beweeg, dan kry mens: m v ⊥ 2 r = q B v ⊥ {\displaystyle {\frac {mv_{\perp }^{2}}{r}}=qBv_{\perp }} waar m die partikel se massa is, v sy spoed loodreg aan die magneetveld, q sy lading, B die magneetveld se sterkte, en r die straal van die siklotronbeweging.


Wanswerd (Wes-Fries: Wânswert) is 'n dorp in die Nederlandse provinsie Friesland. Die dorp lê op 'n heuwel wes van Dokkum. Dit ressorteer onder die munisipaliteit Noardeast-Fryslân en het sowat 204 inwoners (2014-sensus). Petruskerke Molen Victor Wikimedia Commons het meer media in die kategorie Wanswerd. Hierdie artikel is ’n saadjie. Voel vry om Wikipedia te help deur dit uit te brei.


Kimswerd (Wes-Fries: Kimswert) is 'n dorp in die Nederlandse provinsie Friesland. Die dorp lê noordwes van Sneek en ressorteer onder die munisipaliteit Súdwest-Fryslân. Dit was tot 2011 deel van die voormalige munisipaliteit Wonseradeel. Die dorp het sowat 603 inwoners (2011-sensus). 1954 – 665 1959 – 587 1964 – 558 1969 – 526 1974 – 545 2004 – 607 2011 – 603 Pier Gerlofs Donia (Kimswerd, 1480 – Sneek, 1520), vryheidsvegter, volksheld en rebel. Wikimedia Commons het meer media in die kategorie Kimswerd. Hierdie artikel is ’n saadjie. Voel vry om Wikipedia te help deur dit uit te brei.


Ana Paula Machado Valadão Bessa (gebore 16 Mei 1976 in Belo Horizonte, Minas Gerais, Brasilië) is 'n Brasiliaanse sanger, liedjieskrywer en aanbieder. Sy is die leier van die musiekgroep Diante do Trono, wat meer as 15 miljoen albums verkoop het. As Fontes do Amor (2009) Ana Paula Valadão Live In Finland (2010) Diante do Trono (1998) Exaltado (2000) Águas Purificadoras (2000) Preciso de Ti (2001) Nos Braços do Pai (2002) Quero Me Apaixonar (2003) Esperança (2004) Ainda Existe Uma Cruz (2005) Por Amor de Ti, Oh Brasil (2006) Príncipe da Paz (2007) A Canção do Amor (2008) Tua Visão (2009) Aleluia (2010) Sol da Justiça (2011) Creio (2012) Tu Reinas (2014) Tetelestai (2015) Deserto de Revelação (2017) Outra Vez (2019) Crianças Diante do Trono (2002) Amigo de Deus (2003) Quem é Jesus?


Veroneesgroen is 'n blou-groen pigmentkleur, 'n gehidreerde kroom(III)oksied. Die skakering is meer groen as blou, en is donkerder as lentegroen, die kleur tussen groen en siaan op die kleurwiel. Viridiaan neem sy naam van die Latynse viridis, wat groen beteken. Die eerste aangetekende gebruik van viridian as 'n kleurnaam in Engels, was omstreeks die 1860s. Volgens verskeie kleurskemas word veroneesgroen as volg voorgestel: Lys van kleure


Saint John is die grootste stad en hawestad in die provinsie Nieu-Brunswyk in Kanada. Dit is geleë by die monding van die Saint Johnrivier in Fundybaai. Die eerste Engelse Setlaars het hulle reeds in 1762 hier gevestig. In 1783 het die United Empire Loyalists hier gearriveer en in 1785 het die dorp stadstatus verkry. Die stad beskik oor 'n groot hawe waar onder andere olie en suiker in en uitgevoer word. Daar is ook verskeie nywerhede in die stad wat verskeie produkte vervaardig. Collier's Encyclopedia, Crowell-Collier Educational Corporation, Volume 20, Bladsy 350. Hierdie artikel is ’n saadjie. Voel vry om Wikipedia te help deur dit uit te brei.


Die Corolla Verso (bekend as die Corolla Spacio in Japan) is 'n 5-deur stasiewa (kompakte MPV) wat in 1997 vrygestel is deur Toyota tot die produksie van die derde geslag opgehou het in 2009 en die produksie van sy plaasvervanger, die Toyota Verso, begin het. Hoewel die ontwerp van die motor gebaseer is op die Verso se naamgenoot, die Corolla, deel die Verso nie 'n platform met die Corolla nie, in plaas daarvan is dit gebou op 'n aparte, unieke platform. Die huidige mededingers van die Corolla Verso is die Opel Zafira en die Volkswagen Touran, beide rondom die tyd van die derde geslag Corolla Verso vrygestel. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Koffiefontein is die eerste gemeente van die Nederduitse Gereformeerde Kerk wat ná die Tweede Vryheidsoorlog in die Vrystaat gestig is en wel in 1904, ruim ses jaar ná die laaste stigting voor die oorlog, die NG gemeente Trompsburg in 1898. In die eerste dekade ná die Driejarige Oorlog het 13 nuwe gemeentes in die Vrystaatse Kerk tot stand gekom, dieselfde getal as in die dekade voor die uitbreek van die vyandigheid in 1899. Die dorp Koffiefontein is geleë aan die Rietrivier in die distrik Fauresmith. Omtrent die oorsprong van die naam Koffiefontein is daar geen eenstemmigheid nie. Prof. P.J. Nienaber verwys in sy Suid-Afrikaanse pleknaamwoordeboek na 'n artikel in Volksblad deur L.B. van der Walt (13 Julie 1929) waarin dié 'n hele paar verklarings gee. Daar is mense wat beweer dat die plaas vir 'n sakkie koffie en nog iets anders van die Griekwas geruil is en dat die koffie die oorsprong van die naam is. Ander persone beweer dat die boere in die ou dae meestal van 20 tot 30 pd. koffie op 'n keer van die smous gehandel het, en dat die eienaar van Koffiefontein op 'n sekere dag 'n hele sak koffie gekoop het.


Gamal Abdel Nasser Hussein (15 Januarie 1918 – 28 September 1970) was van 1956 tot sy dood die tweede president van Egipte. Hy het (saam met Egipte se eerste president, Mohammed Naguib) die Egiptiese Rewolusie van 1952 gelei. Dié rewolusie het die monargieë van Egipte en Soedan omvergewerp en 'n nuwe era van verandering in Egipte ingelei. Dit het Egipte 'n meer sosialistiese en moderne land gemaak. Na die rewolusie het Egipte pan-Arabiese nasionalisme deur sy beleid bevorder, insluitende 'n unie met Sirië, wat nie lank gehou het nie. Nasser word as een van die belangrikste politieke figure in die moderne Arabiese geskiedenis en politiek beskou. Onder sy leierskap het Egipte die Suezkanaal en verskeie ander industrieë genasionaliseer, en 'n belangrike rol gespeel om imperialisme in die Arabiese wêreld en in Afrika stop te sit. Hy het ook 'n belangrike rol in die stigting van die Beweging van Onverbonde Lande gespeel. Sy pan-Arabiese nasionalisme, wat dikwels "Nasserisme" genoem is, was in die 1950's en 1960's gewild gewees in die Arabiese wêreld.


'n Vloeistof-dampskeier is 'n toestel wat gebruik word in verskeie industriële toepassings om 'n damp-vloeistofmengsel te skei. Daar word ook daarna verwys as 'n uitklopdrom of flitsdrom. Soms word 'n verdere stuk toerusting in 'n flitsdrom geïnstalleer om skeiding te verbeter. So 'n stuk toerusting word 'n misskeier of druppelvanger genoem. Dit word by die uitlaat van die drom geïnstalleer. Druppels wat saamgesleur word, gaan sit aan die misskeier vas en drup af en word dus nie saam met die gas gesleur nie. Daar is twee tipes misskeiers: Chevron plate Draadpakke Chevronplate is basies gebuigde plaat waardeur die gas beweeg. Indien die druppels in die gas teen die plaat raak, sit dit vas en drup af. Draadpakke (in Engels "wire mesh") lyk soos staalwol. Soms word chevronplate en draadpakke saam geïnstalleer met die draadpak eerste. Die idee is dat die draadpak die baie klein druppels groter maak en dan slaan die chevronplaat die groter druppels uit. Om die geneigdheid te bepaal van druppels om saamgesleur te word deur 'n opwaartsbewegende gas, moet Stokes se wet gebruik word om die terminale snelheid van die druppel in die gas te bereken.


Paradise is 'n roman deur Toni Morrison wat die eerste keer in 1997 gepubliseer is. Volgens Morrison is dit die finale boek van 'n informele trilogie wat voorafgegaan is met die romans Beloved en Jazz. Morrison wou Paradise oorspronklik War genoem het, maar is daarvan belet deur haar uitgewer. Oprah Winfrey het hierdie boek se mediaprofiel drasties vergroot toe sy dit in 1998 gekies het vir bespreking in haar populêre televisie-boekklub. Hierdie artikel is ’n saadjie. Voel vry om Wikipedia te help deur dit uit te brei.


Dhivehi (ދިވެހިބަސް, divehi-bas; letterlik: "Malediviese taal", of kort ދިވެހި, divehi, "Maledivies") is 'n Indo-Ariese taal wat deur sowat 340 500 mense op die Maledive en die Indiese eiland Minicoy gepraat word. Dhivehi is die amptelike taal en die belangrikste inheemse taal op die Maledive. Dhivehi is nou verwant aan Singalees en word in die Tana-skrif geskryf, 'n afgeleide Arabiese alfabet. Ander verwante tale sluit in Konkani in die Indiese deelstaat Goa en Marathi in die Indiese deelstaat Maharashtra, hoewel Konkani soms as 'n dialek van Marathi beskou word. Die Afrikaanse woord atol ('n ring van koraaleilande of riwwe) is aan die Dhivehi-woord atoḷu ontleen. Voor die Europese uitbreiding en kolonisasie was dit die suidelikste Indo-Europese taal. (en) "Ethnologue: Languages of the World, Seventeenth edition, Maldivian". Ethnologue. Besoek op 13 November 2021. Sien gerus Wikipedia se uitgawe in Dhivehi Wikimedia Commons het meer media in die kategorie Dhivehi.


The Blue Flower is die laaste roman van die Britse skrywer Penelope Fitzgerald, wat die eerste keer in 1995 gepubliseer. Dit is 'n werk van historiese fiksie wat ondersoek instel op 'n deel uit die lewe van Friedrich von Hardenberg, 'n Duitse Romantiese digter, skrywer en filosoof wat beter bekend staan as Novalis. The Blue Flower is in 1997 bekroon met die Amerikaanse National Book Critics Circle-prys vir fiksie. Hierdie artikel is ’n saadjie. Voel vry om Wikipedia te help deur dit uit te brei.


'n Melkskommel is 'n dik, koue drankie gemaak van melk, roomys of "softserve" en vrugte en/of stroop vir die smaak. Die bestanddele word gemeng en geklits. Meeste snoepkafees het 'n masjien om melkskommels mee te maak. Dan is daar ook gespesialiseerde winkels, wat met roomys en egte vrugte hul melkskommels maak. aarbei sjokolade mango-passievrug vanielje perske appelkoos framboos kiwivrug peer piesang pynappel rum haselneut kokos karamel


The Cleft is 'n allegoriese roman van Doris Lessing wat die eerste keer in 2007 gepubliseer is. Dit het te doen met die "geheime" oorsprong van die menslike samelewing en bevat feministiese temas wat sterk fokus op geslag en seksulaiteit. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel behoort versmelt te word met Geslagsel. ’n Gameet (van die Antieke Griekse γαμετή gamete, "vrou") is by organismes wat seksueel voortplant, ’n sel wat tydens bevrugting met ’n ander sel verenig. In spesies wat twee morfologies verskillende soorte gamete vervaardig en waarin elke individu net een soort vervaardig, vervaardig ’n vroulike organisme die grootste gameet – die eiersel (of ovum) – en die manlike organisme die kleiner paddavisagtige gameet – die spermsel. Dit is ’n voorbeeld van anisogamie of heterogamie, wanneer die manlike en vroulike individue gamete van verskillende groottes vervaardig, soos by die mens (die menslike eiersel is sowat 100 000 keer so groot soos die manlike spermsel). By isogamie is die manlike en vroulike gamete ewe groot en het hulle dieselfde vorm. Elke gameet bevat die helfte van die genetiese inligting van ’n individu, een ploïed van elke soort, en word geskep deur meiose. Die term "gameet" is deur die Oostenrykse bioloog Gregor Mendel geskep.


Die Interlagos-renbaan (amptelik Autódromo José Carlos Pace) is 'n motorsportrenbaan in São Paulo, Brasilië. Die renbaan is algemeen bekend om die jaarlikse Formule Een Brasiliaanse Grand Prix te huisves. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Quaggapoort is ’n gemeente van die Nederduitse Gereformeerde Kerk in Pretoria. Op 23 Oktober 1942 het ds. J. Adler die kerkraad van Pretoria-Wes meegedeel dat die Ring van Pretoria verlang dat die kerkraad tot afstigting sal oorgaan. Dit blyk egter uit die notuleboek dat die kerkraad intussen geen brief van die Ring van Pretoria in sake afstigting ontvang het nie. Op 20 Augustus 1943 rig diaken H.C. du Preez aan die kerkraad die versoek om die stadsraad van Pretoria te nader en 'n stuk grond te Iscordorp aan te vra waarop ter geleëner tyd 'n saal opgerig kan word. Die kerkraad stem hierdie versoek toe en keur dit ook goed dat die gemeentelede wat op Iscordorp woon intussen geld vir die beoogde saal insamel. Voorts is 'n kommissie benoem om die hoofde van Iscorfabriek te gaan spreek in sake kerkgrond te Iscordorp. Later besluit die kerkraad om tot afstigting oor te gaan en om met die oog daarop waarborg- en memorielyste in die gebied ten weste van Buitekantstraat te laat sirkuleer. Op die kerkraadsvergadering van 17 Maart 1944 word besluit dat die stigting van die nuwe gemeente op Saterdag 15 April sal plaasvind.


Konserwatiewe Party kan verwys na: Konserwatiewe Party van Kanada Konserwatiewe Volks Party (Denemarke) Konserwatiewe Party (Egipte) Konserwatiewe Party (Suid-Afrika) Konserwatiewe Party (Verenigde Koninkryk) Konserwatiewe Party (Ysland)


Die Ford Mondeo is 'n mediumgrootte gesinsmotor wat sedert 1992 deur die Ford Motormaatskappy vervaardig word. Die naam is afkomstig van die Latynse "mundus", wat "wêreld" beteken. Die Mondeo is ontwerp om 'n "wêreldmotor" te wees. Die Amerikaanse modelle is as die Ford Contour en Mercury Mystique bemark tot 2000, en as die Ford Fusion van 2013 af. Lester A. Digman (1997). Strategic management: cases. DAME Publications. ISBN 9780873936194. ISBN 0873936191.


Christoph Friedrich Nicolai, soms ook Nickolai (* 18 Maart 1733; † 8 Januarie 1811 in Berlyn), was 'n Duitse skrywer, publisis, boekhandelaar, kritikus, outeur van romans en reisverhale, streekshistorikus, leidende persoonlikheid van die Berlynse Verligting, vriend en aanhanger van filosowe soos Gotthold Ephraim Lessing, Carl Friedrich Zelters en Moses Mendelssohn en teenstander van Immanuel Kant en Johann Gottlieb Fichte. Nicolai was die seun van 'n boekhandelaar uit Halle wat hom in die vroeë 18de eeu in Berlyn gevestig het en bekendheid verwerf het as stigter van die Nicolaische Buchhandlung, 'n boekwinkel wat steeds bestaan. As 'n jong uitgewer het hy die destydse generasie van intellektueles soos Lessing en die Joodse filosoof Mendelssohn bevorder wat van Berlyn vanaf 1750 'n leidende sentrum van die Verligting gemaak het. Nicolai het voordeel getrek uit die verslapping van sensuur in Pruise en 'n verskeidenheid boeke en tydskrifte uitgegee wat van Berlyn 'n leidende sentrum van die Duitse uitgewerybedryf gemaak het, waaronder 110 uitgawes van sy tydskrif Allgemeine deutsche Bibliothek wat vanaf 1765 as die belangrikste publikasie van die Duitse Verligting gepubliseer is en waarin – met uitsondering van Johann Wolfgang von Goethe – die werke van alle belangrike destydse skrywers verskyn het.


Die Stille Rewolusie (Frans: Révolution tranquille, Engels: Quiet Revolution) was 'n tydperk van ingrypende maatskaplike, politieke, ekonomiese en sosiale omwentelinge in Kanada se Franssprekende provinsie Quebec. Dié ietwat paradoksale term, wat vir die eerste keer deur 'n anonieme artikelskrywer in die dagblad The Globe and Mail gebruik is, beskryf 'n periode wat in die sestigerjare van die 20ste eeu val en waartydens Quebec se samelewing, wat sedert 1944 deur die provinsiale regeringsparty Union Nationale met sy behoudende ideologie en tradisionele waardes uit toeka se tyd oorheers is, in 'n moderne en sekulêre welvaartstaat omgeskep is waarna later as die Quebec-model verwys is. The Canadian Encyclopedia: Quiet Revolution. Besoek op 15 Junie 2015


Sense and Sensibility is die eerste gepubliseerde roman van Jane Austen. Dit het die eerste keer in 1811 verskyn onder die skuilnaam "A Lady". Dit is 'n werk van romantiese fiksie wat afspeel in die suidweste van Engeland, Londen en Kent, en beeld die lewens en liefdes uit van twee susters, Elinor en Marianne Dashwood. Austen het die eerste konsepontwerp van hierdie roman in briefvorm geskryf, rondom 1795, en dit Elinor and Marianne genoem. Sy het dit uiteindelik in narratiewe vorm oorgeskryf en die titel verander na wat dit vandag as bekend staan. Hierdie roman is alreeds verskeie kere verwerk in gelyknamige dramatiserings vir film en televisie, insluitend 'n 1981 televisiereeks met regie deur Rodney Bennett, 'n 1995 film met regie deur Ang Lee en 'n draaiboek deur Emma Thompson, en 'n 2008 televisiereeks vir die BBC met regie deur John Alexander en 'n draaiboek deur Andrew Davies. Ben H. Winters het 'n populêre parodie-roman in 2009 gepubliseer onder die titel Sense and Sensibility and Seamonsters, waarin hy Austen se verhaal kombineer met die mees algemene trope in seemonsterverhale.


Die oorspronklike Departement Tegniese Dienste op die Hatfieldkampus van die Universiteit van Pretoria was in die suidelike vleuel van die Ou Chemiegebou gevestig. Hierdie vleuel moes gesloop word om plek te maak vir die aanbouings aan die Merensky-biblioteek, en daar is toe besluit om ’n nuwe tuiste vir die Tegniese Dienste Departement te bou op die hoek van Burnett- en Roperstraat. Die gebou is deur Louw van Coppenhagen ontwerp en amptelik in 1975 geopen. Die gebou is ontwerp in die Neo-Brutalistiese styl, soortgelyk aan ander geboue op kampus. In 2000 is ’n deel van die gebou opgeknap om addisionele fasiliteite te huisves. Dit sluit in die Damelin-rekenaarskool, die Laboratorium vir Gevorderde Ingenieurswese en die Tegniese Instituut, sowel as die Sentrum vir Wetenskap en Tegnologie, nou bekend as Sci-Enza, ’n gewilde interaktiewe opvoedkundige wetenskapsentrum. Die Departemente Fasiliteitebestuur en Tegniese Dienste word ook hier gehuisves. Universiteit van Pretoria: Kampusgebouegids, 2008, besoek op 17 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


In wiskunde verwys gewone afronding na die proses waarmee 'n getal vervang word met sy naaste heelgetal. Dus word 6,3 afgerond na 6 toe en 4,8 is afgerond 5. 'n Spesiale geval is as die syfer direk na die desimale komma 'n 5 is, en dan word daar altyd opgerond: 1,5 word 2. Daar is verskeie ander tipes afronding: Desimale afronding is waar mens tot die naaste getal met 'n sekere aantal desimale plekke afrond. Afronding na bo gee die naaste heelgetal wat groter is (2,01 word 3). Afronding na onder gee die naaste heelgetal wat kleiner is (2,95 word 2). Afronding van desimale getalle op superonnies.co.za


Molly en Wors is 'n Afrikaanse rolprent wat op 27 September 2013 vrygestel is met die hoofrolle gespeel deur Willie Esterhuizen en Lizz Meiring. Van die hoogtepunte in die fliek is in Amsterdam geskiet, met die res van die verfilming wat in Oos-Londen, Kemptonpark en Johannesburg plaasgevind het. Van die tonele in ook in Long Beach, Kalifornië geskiet. Die rolprent is 'n komedie. Dit is van Engelse onderskrifte voorsien en het 'n ouderdomsperk van 10–12 jaar. Ouerleiding word aanbeveel. Lizz Meiring as Molly Visagie Willie Esterhuizen as Wors Visagie Carien Botha as Blapsie Visagie Lelia Etsebeth as Bokkie Botha Gerhard Odendaal as Vaatjie Visagie Cherie van der Merwe as Charminay Marga van Rooy as Ella Visagie Alvin Bruinders as Melvin Karin van der Laag as Savannah Wessels Karen Wessels as Hester Marcel van Heerden as prokureur Danie Putter as Sakkie Byleveld Pumla Ndlazi as Thoko, E.P.O.L.-offisier Joey Yusuf Rasdien as magistraat (as Joey Rasdien) Albert de Villiers as Hardus Vogel Wors werk by F1 Fitment Centre in Johannesburg en staan 'n kans om die Verkoopsman van die Jaar-toekenning te wen.


Die Leeu van Punda Maria is 'n Afrikaanse rolprent wat in 1954 uitgereik is. Dit was een van regisseur Gerrie Snyman se bekendste rolprente, wat hy op 16mm film geskiet het. Punda Maria is die mees noordelike ruskamp in die Krugerwildtuin. Die kamp is oorspronklik in 1919 as 'n veldwagterspos gebou. Dit is in 1933 in 'n ruskamp omskep. Gerrie Snyman Berdine Grünewald Lys van Afrikaanse rolprente Hierdie artikel is ’n saadjie. Voel vry om Wikipedia te help deur dit uit te brei.


Die waterhert (Hydropotes inermis) is ’n klein hert wat oppervlakkig beskou meer soos ’n muskushert lyk as soos ’n ware hert. Dit is inheems aan China en Korea en daar is twee subspesies: die Chinese waterhert (Hydropotes inermis inermis) en die Koreaanse waterhert (Hydropotes inermis argyropus). Ondanks sy gebrek aan gewei (horings) en sekere ander anatomiese verskille – onder meer sy prominente slagtande – word dit as ’n takbok geklassifiseer. Sy unieke karaktertrekke het meegebring dat dit al in sy eie genus (Hydropotes) en selfs in sy eie subfamilie (Hydropotinae) geklassifiseer is. ’n Studie van sy DNS plaas dit egter naby Capreolus in die "ouwêreldse" subfamilie Capreolinae. Sy lang slagtande het hom onder andere die naam "vampierhert" besorg. Waterherte is inheems aan die laer gebiede van die Yangtzerivier, die kus van die Jiangsuprovinsie en die eilande van Zhejiang van Oossentrale China, en in Korea. Hulle kom langs riviere voor waar hoë riete hulle beskerm. Hulle kom ook in berge, moerasse, graslande en selfs oop landerye voor. Hulle kan goed swem en kan na verafgeleë riviereilande swem.


Die 62ste Golden Globe-toekenningsaand, wat uitnemendheid in die rolprente en TV-programme van 2004 vereer het, is op 16 Januarie 2005 gehou. Hierdie artikel is ’n saadjie. Voel vry om Wikipedia te help deur dit uit te brei.


Barcelona–El Prat-lughawe (IATA-kode: BCN, ICAO: LEBL) is 12 km suidwes van Barcelona geleë. AENA passasierstatistiek en lugbewegings. Aena.es. Besoek op 4 Oktober 2011. "Orden FOM/1508/2011, de 18 de mayo, por la que se modifica la denominación oficial del Aeropuerto de Barcelona" (es) "Barcelona-El Prat Airport – Aena Aeropuertos". Aena-aeropuertos.es (in Engels). Geargiveer vanaf die oorspronklike op 4 November 2014. Besoek op 7 April 2013. EUROCONTROL basic. Eurocontrol.int. Besoek op 4 Oktober 2011.


Die NG gemeente Boshof is 'n gemeente in die Vrystaatse Sinode van die Nederduitse Gereformeerde Kerk met sy middelpunt op die dorp Boshof. Tydens die gemeente se stigting in 1856 was dit die sesde gemeente in die Vrystaatse Kerk en die 69ste in die hele NG Kerk. In die Vrystaat is net Winburg (1841), Fauresmith (1848), Bloemfontein (1848) en Harrismith (1849) ouer. In Julie 1839 het David Stefans Fourie en sy twee skoonseuns, Gert Petrus Jacobs en Johannes Petrus van Zyl, afkomstig uit Beaufort-Wes, hul intrek geneem in daardie deel van die Vrystaat wat nou as die Boshofse distrik bekendstaan. Hierdie drie pioniers is spoedig deur ander gevolg, sodat reeds in die vroeë vyftigerjare van duie 19de eeu die westelike hoek van die Vrystaat taamlik goed deur blankes bewoon is. Groot was die beproewings wat hierdie baanbrekersgeslag gely het as gevolg van die roof- en moordtogte van verskeie inboorlingstamme, waarin veral die Boesmans onder leiding van hul kaptein, Skeel Koos, uitgemunt het. Op die eerste bladsy van die eerste notuleboek van die Boshofse gemeente is in die nette handskrif van die onvergeetlike ds.


Die Gereformeerde kerk Oos-Londen is die enigste Afrikaanse gemeente van die Gereformeerde Kerke in Suid-Afrika in die Oos-Kaapse hawestad Oos-Londen. Dit is in 1925 gestig. Die ontstaan van hierdie gemeente het voortgevloei uit die optrede van die predikant van Burgersdorp se Gereformeerde gemeente, indertyd ds. Dirk Postma. Uit die notules van die vergadering van 16 Januarie 1914 blyk dit dat daar 'n versoek was van verskeie lidmate van die Gereformeerde Kerk wat op Oos-Londen woonagtig was dat die kerkraad hulle moes bearbei. Die kerkraad het daarop besluit dat die leraar, ds. Postma, en oudl. H.B. Coetsee daarheen moes gaan en aan hulle Woord en Sakramente bedien op die tweede Sondag in daardie Februarie. Op die volgende vergadering wat gehou is op 20 Februarie het die kommissie 'n breedvoerige rapport van hulle besoek aan Oos-Londen gelewer. Dit het geblyk dat daar 'n 57-tal lidmate was, 27 belydende en 30 dooplidmate; huisbesoek is by al die lidmate gehou en hulle is gewys op die besondere omstandighede waaronder hulle verkeer en dat hulle onbekend is aan sowel die ouderling as die predikant;


Alanië was ’n Middeleeuse koninkryk wat in die 8ste en 9de eeu oor ’n deel van die Noord-Kaukasus regeer het, tot met die verwoesting daarvan tydens die Mongoolse verowering in 1238 en 1239. Dit het die latere geskiedkundige streek Circassië en die hedendaagse Noord-Ossetië-Alanië omvat. Die Alane se hoofstad was Magas (of Ma'as) en dit het die belangrike Syroete deur die Darjalkloof beheer. Ná die verbrokkeling van die Sowjetunie, toe nasionalisme in die Kaukasus ’n heropbloei beleef het, het baie mense in Noord-Ossetië gevra dat die naam "Alanië" herstel word. Dit het gou gewild geraak en het herleef in die naam van bedrywe, ’n TV-kanaal, politieke en burgerorganisasies, ’n uitgewery ens. In November 1994 is "Alanië" amptelik gevoeg by die naam van die deelrepubliek (Noord-Ossetië-Alanië). Shnirelman, Victor (2006). The Politics of a Name: Between Consolidation and Separation in the Northern Caucasus. Acta Slavica Iaponica 23, bl. 37-49. Hierdie artikel is vertaal uit die Nederlandse Wikipedia


Sint Andreas (Grieks: Ανδρέας, Andreas, "die manlike, die moedige") was 'n volgeling van Johannes die Doper en later, soos sy broer Simon Petrus, een van die twaalf apostels van Jesus van Nasaret. Hy word as die stigter en eerste biskop van die Kerk van Bisantium beskou en word daarom as beskermheilige van die Ekumeniese patriargie van Konstantinopel gesien. Andreas het sy broer, Simon Petrus, na Jesus gelei. Tog word Petrus se naam in die Bybel deurentyd eerste gelys (as die twaalf apostels genoem word). Andreas se naam word in Evangelie volgens Matteus en Evangelie volgens Lukas 2de geplaas, en in Evangelie volgens Markus en Handelinge 4de. Andreas is in Griekeland aan 'n X-vormige kruis gekruisig. Nadat hy deur sewe soldate met 'n sweep gegesel is, het hulle sy liggaam aan die kruis gebind om sy lyding te verleng. Sy volgelinge het gesê dat hy die volgende woorde geuiter het toe hy na die kluis gelei is: "Ek het lank verlang en uitgesien na hierdie vreugdevolle oomblik. Die kruis was geheilig deur die liggaam van Christus wat daaraan gehang het."


Die vaalmimosa (Acacia podalyriifolia) is 'n boom en indringerplant wat voorkom in stedelike gebiede, langs paaie en waterlope. Die boom is inheems in oos en suidoos Australië. Dit staan ook as die lierwattel bekend. Die boom word tot 8m hoog, is middelgroot, doringloos met 'n silwergrys loof. Die fluweelagtige blare is enkelvoudig en die vorm wissel van ovaal tot ellipties. Die bas is glad en liggrys van kleur. Nuwe uitgroeisels is met poeieragtige hare bedek. Die blomhofies is bolvormig en goudgeel; dit verskyn in lang aanskoulike blomtakkies van Junie tot Augustus. Die saadpeul het 'n golwende rand. Die boom word as 'n sierboom gekweek. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 ILDIS LegumeWeb Alfabetiese lys van Suid-Afrikaanse bome Lys van indringerplante in Suid-Afrika Wikispecies het meer inligting verwant aan Vaalmimosa Wikimedia Commons het meer media in die kategorie Vaalmimosa. Hierdie artikel is ’n saadjie. Voel vry om Wikipedia te help deur dit uit te brei.


Clubview is 'n voorstad suid van Pretoria se stadskern geleë, in die Stad Tshwane Metropolitaanse Munisipaliteit. Subplek Clubview Sensus 2001 Hierdie artikel is ’n saadjie. Voel vry om Wikipedia te help deur dit uit te brei.


Prof. dr. Paul Friedrich Detlev Weiss (Standerton, 22 Oktober 1907 – Pretoria, 5 Desember 1999) was ’n predikant in die Nederduitse Gereformeerde Kerk, eerste hoogleraar in Semitiese tale aan die Universiteit van Stellenbosch (1948–1962) en die eerste Suid-Afrikaner aan wie ’n doktorsgraad op dié gebied toegeken is, eerste direkteur van Afrika-studies (1962–1970), voorsitter van die Suid-Afrikaanse Akademie vir Wetenskap en Kuns (1961–1963), voorsitter van die beheerraad van die SAUK (1969–1973) en voorsitter van die Afrikaanse Kultuurraad van Pretoria. Akademies was prof. Weiss uitstekend vir sy latere taak as hoogleraar toegerus. Hy het aan die Universiteit van Stellenbosch sy M.A.-graad in sielkunde (met lof) en die B.D.-graad verwerf. Aan die US het hy hom op vele terreine onderskei, onder meer as kampioenswemmer en lid van die studenteraad. Aan die Kweekskool het hy die proponentseksamen met onderskeiding afgelê. Terwyl hy predikant was in Pretoria-Oos (1935 tot 1947) het hy sy M.A. in Semitiese tale aan die Universiteit van Pretoria verwerf. Terwyl hy professor aan Stellenbosch was, het hy sy D.Litt. in Semitiese tale behaal.


Mhlangeni is 'n plattelandse gemeenskap in die Raymond Mhlaba Plaaslike Munisipaliteit in die Oos-Kaap. Dit lê in die Katriviervallei, 640 m bo seevlak, 7 km suidwes van Seymour, 14 km van Buxton, 27 km noordoos van Fort Beaufort en aan die R67-pad tussen Fort Beaufort en Whittlesea. Die area van die gemeenskap beslaan 1,16 vk. km. en het in 2011 'n 323 inwoners gehad. Daar is 'n kerk en 'n skool. Die dorpie is in 1929 met die naam Tamboekievlei as deel van die Katrivier-nedersetting gestig as 'n sendingstasie van die Londense Sendinggenootskap. Eerw. James Read was die sendeling hier in 1834. Op versoek van die inwoners is die dorpie herdoop tot Hertzog ter ere van Willem Frederik Hertzog, die Kaapkolonie se adjunk-landmetergeneraal, wat oorspronklik die Katrivier-nedersetting uitgemeet het. "Hoofplek Mhlangeni". Sensus 2011.


Ds. Arend Hermanus Hofmeyr (Kaapstad, 27 September 1837 – Hermanus, 14 April 1903) was van 1877 tot sy dood leraar van die NG gemeente Hanover in die Karoo. Hy word beskryf as ’n nederige, verstandige en vriendelike maar besliste mens. Hofmeyr was die seun van Arend Hermanus Hofmeyr (Kaapstad, 17 April 1802 – Somerset-Oos, 9 Maart 1887) van die landgoed Waterhof in die Kaapse stadskom, ’n kleinseun van die Hofmeyr-stamvader Johann Heinrich Hofmeyr (Ibbenbüren, Münster, Noordryn-Wesfale, 17 Maart, 1721 – Kaapstad, 4 Julie 1805). Die stamvader het twee seuns gehad, Jan Hendrik (1759–1838), van wie ds. Arend Hofmeyr ’n agterkleinseun was, en Stephanus Johannes Hofmeyr (1760–1826). Die politieke leier Jan Hendrik Hofmeyr was ’n neef van ds. Arend Hofmeyr se vader, ’n bekende bankier in die Moederstad. Sy moeder was Susanna Maria Hofmeyr (Paarl, 4 Oktober 1813 – Somerset-Oos, 11 Mei 1887). Albei sy ouers is op Somerset-Oos oorlede nadat hulle by hul seun ds.


Brokeback Mountain is ’n Amerikaanse romantiese dramarolprent van 2005 wat deur Ang Lee geregisseer is. Dit is geskoei op die 1997-kortverhaal met dieselfde naam deur Annie Proulx. Heath Ledger, Jake Gyllenhaal, Anne Hathaway en Michelle Williams is van die akteurs. Die verhaal gaan oor ’n ingewikkelde emosionele en seksuele verhouding tussen Ledger en Gyllenhaal se karakters in die Weste van 1963 tot 1983. Brokeback Mountain het goeie resensies gekry en was ’n kommersiële sukses. Dit het verskeie pryse gewen, onder meer die Goue Leeu op die Venesiese Rolprentfees en ’n paar Golden Globes. Dit is vir agt Oscars benoem, die meeste op die 78ste Oscar-toekenningsaand, en het drie gewen. In 1963 word Ennis Del Mar (Heath Ledger) en Jack Twist (Jake Gyllenhaal) deur Joe Aguirre (Randy Quaid) gehuur om sy skape in die somer in die Wyoming-berge op te pas. Nadat hulle ’n aand lank kwaai gedrink het, soek Jack seksuele toenadering by Ennis – dié is eers onwillig, maar reageer eindelik daarop. Hoewel hy Jack verseker dit was ’n eenmalige gebeurtenis, ontwikkel ’n emosionele en seksuele verhouding tussen hulle.


Chris le Roux is 'n Afrikaanse liedjieskrywer en sanger. Le Roux het al van jongs af gesing, sy eie orkes op skool gestig en saam met musikante soos Ruben Lennox opgetree. Hy het homself in die hotelbedryf gekwalifiseer en in sy vrye tyd musiek gemaak. In die sewentigerjare het hy die orkes 'Hot Ice' begin wat voltyds by vakansieoorde soos Tshipise, Die Eiland en Swadini opgetree het. Hy neem sy eerste langspeelplaat in 1985 op met die liedjie Drome van Rietbaai wat 'n treffer geword het. Van sy ander treffers is Duisendmaal, Klein Karoo en die lied Ek gaan huis toe, waarmee hy die gewilde TV-program 'Teletreffers' gewen het. Vonkelaand, 2006 PRO STAR/ SELECT Die Lewe Is Mooi, 1997 DECIBEL Grootste Treffers, 1993 DECIBEL Ek Gaan Huistoe, 1988 DECIBEL Jy Ken My, LP Dagbreek Toe Wysies Wat Kan Saampraat, EMI Groot Karoo / Drome Van Rietbaai, 7" 1985 DECIBEL Lys van Suid-Afrikaanse musikale kunstenaars Hantamberge op YouTube Klein Karoo op YouTube Duisendmaal op YouTube Ek gaan huistoe op YouTube Drome van Rietbaai op YouTube Hierdie artikel is ’n saadjie.


Die Witspikkel-koffervis (Ostracion meleagris) is 'n vis wat voorkom in die Indiese-Pasifiese area, die kus van Oos-Afrika en suidwaarts tot by Knysna. In Engels staan die vis bekend as die Whitespotted boxfish. Die vis word tot 25 cm lank en die mannetjie en wyfie is verskillend gekleur. Die mannetjie is donker bruin met wit kolletjies op die rugkant en die laer sye is blou met oranje kolletjies. Die wyfies en onvolwassenes is swart met wit kolletjies op. Die vis se lyf word langer soos dit volwassenheid bereik. Die vis leef in rotsbaaie en vlak aflandige riwwe in water wat 1 tot 30m diep is waar hulle onder rots oorhange bly. Hulle kom een-een of in pare voor. Die vis vreet alge, sponse en ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Reef fishes & corals – East coast of Southern Africa. Dennis King. Struik Nature. 1996 ISBN 978-1-86825-981-6 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/SpeciesSummary.php?ID=6556&genusname=Ostracion&speciesname=meleagris&AT=Ostracion+meleagris&lang=English


Die tamatie-klipkabeljou (Cephalopholis sonnerati) is 'n vis wat voorkom in die Indiese-Pasifiese gebied, die kus van Oos-Afrika suidwaarts tot by die suide van KwaZulu-Natal. Dit is een van die visse wat meer volop in die riwwe aflandig van Oos-Afrika is. In Engels staan die vis bekend as die Tomato rockcod. Die vis word tot 57 cm lank. Die kleur van die vis wissel van helder rooi tot bruin-grys met groot wit kolle wat oral op die kop, lyf en vinne voorkom' behalwe die pektorale vinne. Die kop se profiel is effens konkaaf. Die vis het die vermoë om sy kleur vinnig te kan verander, afhangende van sy optrede. Hulle leef in koraal- en rotsriwwe in water wat 12 tot 100m diep is. Hulle is gewoonlik alleenlopers maar kom ook in pare voor. Die Tamatie-klipkabeljou vreet klein vissies en skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Hierdie artikel handel oor die etniese groep. Vir die taal, sien Engels. Die Engelse (Engels: English of English people) is 'n Germaanse nasie en etniese groep inheems aan Engeland wat Engels as moedertaal praat. Die Engelse identiteit is van vroeë Middeleeuse oorsprong, toe hulle in Oud-Engels as Angelcynn ("familie van die Engele") bekend was. Engeland is een van die vier lande van die Verenigde Koninkryk en Engelse mense in Engeland is Britse burgers. Hul etnoniem is afgelei van die Angele, een van die Germaanse volke wat omtrent die 5de eeu n.C. na Groot-Brittanje migreer het. Histories gesien is die Engelse bevolking afstammelinge van 'n paar volke — die vroeë Keltiese Bretonners en die Germaanse stamme wat hulle in Brittanje as gevolg van die onttrekking van die Romeine gevestig het, insluitende die Angele, Sakse, Jute en Friese. Gesamentlik bekend as die Anglosakse, het hulle wat later as Engeland (van Oud-Engels Englaland) bekend geword het, saam met die latere Dene, Normandiërs en andere groepe gestig. Met die Acts of Union 1707 is die Koninkryk van Engeland deur die Koninkryk van Groot-Brittanje opgevolg.


Dame Angela Brigid Lansbury, DBE (gebore op 16 Oktober 1925) is ’n Brits-Amerikaanse aktrise en sangeres wat al in die teater, op televisie en in rolprente te sien was. Haar loopbaan strek oor sewe dekades en sy het internasionaal beroemd geraak. Haar eerste rolprentrolle was in Gaslight (1944) en The Picture of Dorian Gray (1945). In die musiekteater het sy in 1966 bekend geraak vir haar hoofrol in die Broadway-musiekstuk Mame, waarvoor sy ’n rits pryse gewen het. Sy sal ook veral onthou word vir die TV-reeks Murder, She Wrote (1984–1996). Lansbury het al ’n ere-Oscar gekry en het vyf Tonys, ses Golden Globes en ’n Olivier-prys gewen. Drie biografieë is oor haar geskryf. Hierdie artikel is vertaal uit die Engelse Wikipedia


John Joseph "Jack" Nicholson (gebore 22 April 1937) is ’n Amerikaanse akteur en rolprentmaker wat amper 60 jaar lank aktief was. Hy is bekend daarvoor dat hy ’n groot verskeidenheid hoof- en byspelerrolle vertolk het, wat insluit satiriese komedie, romanstiese flieks en donker uitbeeldings van psigopatiese karakters. In baie van sy flieks speel hy die buitestander, bitter swerwer en iemand wat teen die sosiale struktuur in opstand kom. Nicholson se 12 Oscar-benoemings maak hom die manlike akteur wat die meeste benoem is. Hy het die Oscar vir beste akteur twee keer gewen, vir die drama One Flew Over the Cuckoo's Nest (1975) en die romantiese komedie As Good as It Gets (1997). Hy het ook die Oscar vir beste manlike byspeler gewen vir die komediedrama Terms of Endearment (1983). Hy is een van net drie manlike akteurs wat drie Oscars gewen het. Nicholson is een van net twee akteurs wat in elke dekade van die 1960's tot die 2000's vir ’n Oscar vir toneelspel benoem is; die ander een is Michael Caine.


Anne Jacqueline Hathaway (gebore op 12 November 1982) is ’n Amerikaanse aktrise en sangeres. Ná verskeie verhoogrolle het sy in die TV-reeks van 1999 Get Real gespeel. Sy het bekend geraak ná haar rol as Mia Thermopolis in die Disney-prent The Princess Diaries (2001) en sy opvolg (2004). Sedertdien was sy in dramatiese prente te sien soos die 2005-flieks Havoc en Brokeback Mountain. In 2006 het sy in The Devil Wears Prada gespeel en in 2007 in Becoming Jane as Jane Austen. Sy was ook Catwoman in Christopher Nolan se Dark Knight Rises (2012) en in Interstellar (2014). In 2008 het sy verskeie pryse gewen vir haar spel in Rachel Getting Married, asook ’n Oscar-benoeming vir beste aktrise. In 2010 was sy te sien in die lokettreffers Valentine's Day, Alice in Wonderland en Love and Other Drugs. Sy het ’n Emmy gewen vir haar stemwerk in The Simpsons. In 2012 was sy in Les Misérables en het sy groot lof en verskeie pryse vir haar spel gekry, onder meer die Golden Globe, Screen Actors Guild Award en Bafta vir beste vroulike byspeler.


Murrayfield is 'n voorstad in die ooste van Pretoria, Suid-Afrika. Laerskool Skuilkrans Murrayfield-tennisklub (op die hoek van Hazel- en Clydelaan) "Subplek Murrayfield". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Karel Pieter Landman (1796 Uitenhage – 1875 plaas Uithoek, Pietermaritzburg-distrik) was 'n voortrekkerleier van die grootste trekgeselskap en tweede in bevel onder generaal Andries Pretorius tydens die Slag van Bloedrivier op 16 Desember 1838. Karel Landman is op 5 Maart 1796 in die distrik Uitenhage gebore, die vierde en laaste seun van Johannes Abraham en Martha Maria (gebore Rog) se elf kinders. Soos meeste van sy tydgenote ontvang hy ’n skamele formele onderwys aan die Oosgrens, en gaan op jeugdige ouderdom reeds op kommando. As jongeling begin hy ook redelik selfstandig boer, en hy trou voor hy mondig word met Agatha Jacomina Meijer op 14 Februarie 1817. In 1823 koop hy saam met sy broer Johannes Abraham die plaas Melkhouteboom naby Olifantshoek, digby die Boesmansrivier, en teen die grens van die Uitenhage- en Albaniedistrikte. Hy was ’n suksesvolle boer, en koop in Desember 1834 ’n aangrensende stuk weiveld sowel as sy broer se aandeel in Melkhouteboom. Slegs enkele weke later word hy tydens die Sesde Grensoorlog gedwing om met ’n groep medeburgers weswaarts van sy plaas af te vlug, en gevolglik ly hy swaar verliese.


Irshad Manji (Arabies: إرشاد مانجي ‘Irshād Mānjī, Gujarati: ઇરશાદ માનજી Irshād Mānji, gebore 1968) is 'n Oegandies-Kanadese skrywer en joernalis van Egiptiese en Gujarati afkoms. Sy 'n voorstander van 'n "gereformeerde en progressiewe" interpretasie van Islam. Manji is direkteur van die morele moedprojek by die Robert F. Wagner Nagraadse Skool van Openbare Diens aan die New York Universiteit, die doel daarvan is om jong leiers te wys "hoe om politieke korrektheid, intellektuele konformiteit en self-sensorskap uit te daag". Sy is ook die stigter en president van Projek ijtihad, 'n liefdadigheidsorganisasie wat 'n "tradisie van kritiese denke, debat en meningsverskil" in Islam wil bevorder. Manji is 'n bekende kritikus van tradisionele en konserwatiewe elemente van die Islam. Sy is deur die New York Times as "Osama bin Laden se ergste nagmerrie" beskryf.


Dr. Moses Meyer (Mosie) Suzman (Johannesburg, 6 Maart 1904 – Johannesburg, 11 Julie 1994) was ’n Suid-Afrikaanse mediese spesialis. Hy het nog tot in sy tagtigerjare in sy tuisstad gepraktiseer. Buiten sy eie uitnemende loopbaan, was hy ook bekend as die eggenoot van seker Suid-Afrikaanse se beroemdste Volksraadslid, Helen Suzman, wat die kiesafdeling Houghton van 1958 tot 1989 vir vier verskillende partye verteenwoordig het nadat hy haar in 1957 gevra het om haar beskikbaar te stel vir benoeming. Wanneer die parlement in sitting was, het mev. Suzman al om die ander naweek opgevlieg Johannesburg toe om twee dae saam met hom deur te bring. Suzman is in 1904 in die Goudstad gebore, wat toe nog nie eens twee dekades oud was nie nadat goud in 1886 daar ontdek is. Sy vader was ’n welgestelde tabakgroothandelaar wat in die 1880’s uit Litaue na Transvaal geëmigreer het. Suzman, een van agt kinders, het eers aan die Universiteit van die Witwatersrand studeer, en toe sy studie voortgesit aan die Universiteit van Durham, die Massachusetts Algemene Hospitaal en die Thorndike-gedenklaboratorium in Boston in die VSA.


Kevin Magnussen (* Roskilde, 5 Oktober 1992) is 'n Deense beroepsrenjaer. Magnussen was (saam met Nyck de Vries en Stoffel Vandoorne) 'n lid van McLaren se Young Driver Programme. Hy is die seun van die voormalige Formule Een-renjaer, Jan Magnussen. In 2022 het Magnussen weer by Haas aangesluit op 'n multijaarkontrak. (Renne met P is voorste wegspringplek; S is vinnigste rondte) * Seisoen nog aan die gang.


Hoe God verdween uit Jorwerd: Een Nederlands dorp in de twintigste eeuw is 'n boek oor die sosio-ekonomiese loop van die Friese dorp Jorwert (volgens die Friese spelling) tussen 1945–1995, geskryf deur Geert Mak. Die skrywer stip die oorsake van die ontvolking, vervreemding, die versaking van die landbou en stagnering van die dorp se ekonomie. Mak vertel deur middel van anekdotes hoe hierdie dorpie, met 'n skamele aantal inwoners van onder 'n duisend, nie kon tred hou met die modernisering of wisselende regeringsbeleide nie en hoe die dorpie in 1995 slegter daaraan toe was as op sy hoogtepunt in die middel-1800's. Boonop is Jorwert ook sy kenmerkende plattelandse kultuur kwyt. Jorwert was vóór die spooraanleg vanuit Rusland (wat goedkoop graan na Wes-Europa vervoer) so te sê veilig, 'n afgesonderde en selfstandige wêreld. Gemengde sowel as wisselboerdery op die tradisionele manier (bestaansboerdery) was dus veilig. Die dorp en kerk is deur die plaaslike boere ondersteun. Die veranderinge het snel begin toetree na afloop van die Tweede Wêreldoorlog, toe die melkmasjien sy verskyning maak.


Hierdie artikel handel oor die taal. Vir die etniese groep, sien Moldawiërs. Moldawies (limba moldovenească, лимба молдовеняскэ) is 'n ander naam vir Roemeens. Dit was tydens die Sowjetunie en vanaf 1994 tot 2013 die amptelike naam vir die Roemeense taal as amptelike taal van Moldowa. Die van die Moldawiërs gebruikte omgangstaal verskil van die in die Roemeense streek Moldau gebruikte s'n net effens, hoofsaaklik deur neologisme wat uit Russies oorgeneem is. In die westelike streek van Roemenië is leenwoorde hoofsaaklik uit Frans oorgeneem. In die omstrede gebied Transnistrië is Moldawies (geskryf met die Cyrilliese alfabet) die amptelike taal, maar saam met Russies en Oekraïens. In Gagaoesië is naas Roemeens ook Gagaoesies en Russies amptelike tale. (en) "Ethnologue: Languages of the World, Seventeenth edition, Romanian". Ethnologue. Besoek op 2 Februarie 2022. (en) Europe Review 2003/2004. Kogan Page. 2004. bl. 242 – „A Field Guide to the Main Languages of Europe – Spot that language and how to tell them apart”. Europese Kommissie.


Eerste Dame is die nie-amptelike titel wat toegeken word aan die eggenote van 'n staatshoof, burgemeester of uitvoerende hoof. Dit kan ook gebruik word om 'n vrou te beskryf wat die bopunt van haar beroep of 'n bepaalde kuns bereik het. As die president 'n vrou is, word haar eggenoot soms die Eerste Heer genoem, maar in sommige gevalle het die eggenoot nie 'n spesifieke titel nie. Die staatshoof se gesin word soms die Eerste Familie genoem. Die rol van die Eerste Dame verskil van land tot land. Moontlike take wat van so 'n persoon verwag word, sluit in: die reël van byeenkomste, om haar man op internasionale reise te vergesel, om as hoof van liefdadigheidsinstellings te dien. Die term Eerste Dame is 'n direkte vertaling van die Italiaanse prima donna, die vroulike hoofrol in 'n opera, of 'n pretensieuse man of vrou. 'n Paar voorbeelde van Eerste Dames ter illustrasie: Eerste Dames van Suid-Afrika: Tini Vorster, eggenote van John Vorster Marietjie Viljoen, eggenote van Marais Viljoen Elize Botha, eggenote van P.W. Botha Marike de Klerk, eggenote van F.W. de Klerk Graça Machel, eggenote van Nelson Mandela Hierdie artikel is ’n saadjie.


Somer is een van die vier seisoene waarin die jaar opgedeel word. Somer volg na die lente en kom voor herfs. Dit is die warmste tyd van die jaar. Gedurende die somermaande is die dae langer en die nagte korter (dit word laat donker). Meteorologies gesproke val die maande Desember, Januarie en Februarie in die somer (Suidelike Halfrond). Terwyl dit somer in die Suidelike Halfrond is, is dit winter in die Noordelike Halfrond. Astronomies gesproke begin die somer egter met die somersonstilstand. In die Suidelike Halfrond vind die somersonstilstand gewoonlik op 21 Desember plaas. In die Noordelike Halfrond vind dit gewoonlik op 21 Junie plaas. Somer word met hitte, strande en swem geassosieer. Mense trek koeler aan en spandeer meer tyd buitenshuis. Swembaddens word meer algemeen gebruik en buite-aktiwiteite soos fietsry, staptogte, piekniek en braaivleis kry meer aftrek. Bladwisselende plante is in die somer ten volle met blare bedek, wat skaduwee teen die bloedige son bied. Baie plante dra ook vrugte (soos waatlemoene en lietsjies) wat gedurende die somermaande geoes en genuttig kan word. Diere is orals besig om hulle kroos groot te maak.


Shikishela is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika. Lys van dorpe in Suid-Afrika "Hoofplek Shikishela". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


George Crosland Robinson (Huddersfield, Yorkshire, Engeland, 27 Junie 1858 – Kaapstad, 19 Maart 1930) was ’n Suid-Afrikaanse kunsskilder van Britse herkoms. Robinson was die tweede seun van Henry Robinson en sy vrou, Sophia Crosland. Hy ontvang sy opleiding aan die kunsakademie in Dresden, Duitsland. In 1885 bring hy besoek aan Suid-Afrika en 10 jaar later vestig hy hom in Kaapstad. Hier word hy hoof van die Old Cape Town School of Art, wat die Roelandstraatskool, die eerste formele kunsskool in Suid-Afrika, opgevolg het. In 1902 word hy stigterslid van die Suid-Afrikaanse Genootskap van Kunstenaars en dien as voorsitter daarvan van 1904 tot 1907, en daarna weer van 1909 tot 1915. Hy was ook 'n bekende persoonlikheid in die kunskringe van Kaapstad en neem aktief deel aan die kulturele lewe. Hy teken onder meer sterk beswaar aan teen die sloping van historiese geboue en verleen kragdadige steun aan pogings om 'n Suid-Afrikaanse nasionale kunsmuseum in Kaapstad te laat oprig. As kunstenaar het Robinson veral bekendheid met sy portrette van vooraanstaande Suid-Afrikaners verwerf.


Ds. Johan Frederick Stumphius (geboortedatum en –plek asook sterfdatum en –plek onbekend) was die sewende predikante wat in diens van die Nederduitse Gereformeerde Kerk in Suid-Afrika bevestig is, maar – waarskynlik omdat hy skaars ’n maand in Mei 1678 in die kerk se diens was, erken die Groot Kerk hom nie as een van hul predikante nie. Net sy voorganger, ds. Petrus Hulsenaar, en opvolger, ds. Johannes Overney, word in die gemeente se lys predikante in sy gedenkboek van 1965 weergegee. Joan van Arckel (ook Johannes), 1665–1666 Johannes de Vooght, 26 Februarie tot 23 November 1666 Petrus Wachtendorp, November 1666 – Februarie 1667 Adriaan de Vooght, 1667–1674 Rudolphus Meerlandt, 1674–1675 Petrus Hulsenaar, 1675–1677 Johan Frederick Stumphius, Mei 1678 Johannes Overney, 1678–1687 Johannes van Andel, 1687–1689 Pierre Simond, 1688–1702 Leonardus Terwoldt, 1689–1693 Hercules van Loon, 1695–1697 Petrus Kalden, 1697–1707 (af) Engelbrecht, prof. dr. S.P. 1952. Die Kaapse predikante van die sewentiende en agtiende eeu. Kaapstad en Pretoria: H.A.U.M.-De Bussy. (nl) Maeder, ds.


Pagodroma is 'n genus van voëls in die familie van stormvoëls (Procellariidae). Die genus het een spesie. Pagodroma nivea - (Witstormvoël) Bonaparte, 1856. Comptes Rendus Hebdomadaire des Séances de l'Académie des Sciences, [Paris] 42 p.768. (en) Hierdie artikel is ’n saadjie. Voel vry om Wikipedia te help deur dit uit te brei.


Die 1968 Formule Een Suid-Afrikaanse Grand Prix het op 1 Januarie 1968 op die Kyalami Grand Prix-renbaan naby Johannesburg, Suid-Afrika plaasgevind. Die ren was amptelik die Tweede AA Suid-Afrikaanse Grand Prix genoem. Dit was die eerste wedren van die 1968-Wêreldkampioenskapseisoen vir bestuurders en die Internasionale Beker vir Formule Een-vervaardigers in 1968. Die wedren van 80 rondtes is deur die tweemalige wêreldkampioen vir jaers en die 1965 Indianapolis 500-wenner, Jim Clark, met 'n Lotus-Ford gewen, nadat hy in die voorste plek weggespring het. Die ren was nie net die laaste Formule Een-ren wat Clark gewen het nie, maar ook die laaste waarin hy ooit deelgeneem het, weens sy noodlottige ongeluk op die Hockenheimring in Duitsland drie maande later. Tydens hierdie wedren het Team Gunston die eerste Formule Een-span geword om hul motors in hul borg se kleure te verf, toe hulle vir John Love 'n privaat Brabham en 'n LDS vir Sam Tingle ingeskryf het. Lang, Mike (1982). Grand Prix! Vol 2. Haynes Publishing Group. pp. 60–61. ISBN 0-85429-321-3.


Helmut Heinrich Waldemar Schmidt (* 23 Desember 1918 in Hamburg; † 10 November 2015 in Hamburg) was 'n Duitse staatsman en politikus van die Sosiaaldemokratiese Party van Duitsland (SPD) wat tussen 1974 en 1982 as regeringsleier van 'n sosiaaldemokraties-liberale koalisieregering en vyfde bondskanselier (eerste minister) van die Federale Republiek van Duitsland (Wes-Duitsland) gedien het. Vanaf 1961 het Schmidt as senator van Hamburg se polisiediens gefungeer en in die volgende jaar, toe die hawestad deur 'n vernietigende stormvloed getref is, groot gewildheid as krisisbestuurder verwerf. Tussen 1967 en 1969 was hy voorsitter van die Sosiaaldemokratiese Party se lede in die federale parlement, die Bundestag, het vanaf 1969 tot 1972 as minister vir verdediging gedien en in 1972 gelyktydig ses maande lank ook die amp van federale minister vir ekonomie en finansies beklee. Vervolgens het hy die laasgenoemde amp tot en met 1974 beklee. Vanaf 1983 tot en met sy afsterwe was hy mede-uitgewer van die gesiene weekblad Die Zeit.


Daniël Christiaan Esterhuyse (Roggeveld, 1 Augustus 1815 – distrik Sutherland, 2 September 1897) was een van die interessantste figure wat die Roggeveld opgelewer het en een van die eerste kerkraadslede van die NG gemeente Sutherland, hy is ook bekend as die eerste gepubliseerde Afrikaanse digter met sy bundel Dertig Liederen wat in 1861 verskyn. Daniël Christiaan Esterhuyse is op 1 Augustus 1815 in die Middel-Roggeveld in die distrik Sutherland gebore as seun van Johannes Hermanus Esterhuyse en Anna Hendrina Engela du Plessis. Hy word as arm seun groot en het slegs sowat nege weke lank skool by ’n rondtrekkende onderwyser, wat hom leer lees en skryf, waarna hy homself met behulp van die Trap der Jeugd in die leeskuns bekwaam. Verstandelik is hy besonder begaafd en hy werk só goed as kneg by ene Hendrik Jooste van Vijffontein dat hy later Jooste se plaas kan koop. Eers is hy woonagtig in die Klein-Roggeveld, daarna lank op Vijffontein, in sy latere lewe op Kleinbank en eindelik op Baviaansdrift naby Sutherland. Hy word een van die stigters van Sutherland in 1855, waar hy afslaerswerk doen en boedels beredder.


Die 2013 Formule Een Duitse Grand Prix is op 7 Julie 2013 op die Nürburg-renbaan in Duitsland gehou. Dit was die negende wedren van die kampioenskapseisoen en is deur Sebastian Vettel in sy Red Bull Racing-Renault gewen.


William Hamilton Dalrymple (gebore 20 Maart 1965) is 'n Britse skrywer en historikus. Hy het talle boeke oor die geskiedenis van Indië soos The Age of Kali (1998), The White Mughals (2002) en The Last Mughal (2006), geskryf. W Dalrymple, BBC Talk, March 2014, Introduction Wikimedia Commons het meer media in die kategorie William Dalrymple. (en) William Dalrymple se webwerf Hierdie artikel is ’n saadjie. Voel vry om Wikipedia te help deur dit uit te brei.


Die Sasol-kunsmuseum is 'n kunsmuseum te Ryneveldstraat 52 in Stellenbosch in die Wes-Kaap, Suid-Afrika. Die museum vorm deel van die Eben Dönges-sentrum op die kampus van die Universiteit Stellenbosch. Dit word in 'n Hollandse Neo-klassieke gebou uit 1907 gehuisves, wat in 1976 tot 'n nasionale gedenkwaardigheid verklaar is. Die gebou is aanvanklik deur die Bloemhof Skool gebruik, waarna dit gerestoureer en op 3 Oktober 1991 as 'n kunsmuseum geopen is. Die restourasiewerk is deur Sasol befonds, wat tot die naam aanleiding gegee het. Tafelberg, geskets deur Solomon Malan (1839) Borsbeeld van D.F. Malan Nuwe kunsmuseum: Voorste kunstenaars se werk te sien, Beeld, 26 September 1991 Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°56′6″S 18°51′47″O / 33.93500°S 18.86306°O / -33.93500; 18.86306


Kalander kan na een van die volgende verwys: Kewersoorte van die superfamilie Curculionoidea Outeniekwageelhout Masjien met rolle om weefstowwe, papier, dun leer, ens., glad en glansend te maak. Wikiwoordeboek het 'n inskrywing vir kalander.


Marié Heese (* 27 September 1942–) is 'n Suid-Afrikaanse skrywer. Gedurende haar loopbaan lewer sy nie net werke van letterkundige belang (Afrikaanse en Engelse romans) nie, maar skryf en vertaal ook verskeie kinder- en jeugverhale (ook in Afrikaans en Engels) en lewer bydraes tot blokboeke, bloemlesings en versamelbundels. Sy het ook haar eie rubriek op die webwerf LitNet. Marié Heese is op 27 September 1942 gebore as die dogter van Andries Blignault, opvoedkundige en later psigiater, en die skryfster Audrey Blignault. Sy word in Kaapstad groot en gaan skool by 'n Engelsmediumlaerskool waarna sy in 1959 matrikuleer aan Hoërskool Jan van Riebeeck. Sy studeer verder aan die Universiteit van Stellenbosch waar sy in 1962 'n B.A.-graad behaal met Staatsfilosofie en Engels as hoofvakke, laasgenoemde slaag sy met onderskeiding. In 1963 verwerf sy haar B.A. Honneurs-graad in Engels met lof. Sy behaal ook 'n tweetalige diploma in drama aan die Akademie vir Dramakuns op Stellenbosch. Op universiteit ontmoet sy Chris Heese van Durban, met wie sy in 1964 as 21-jarige in die huwelik tree.


Die Gereformeerde kerk Bitterwater was ’n gemeente van die Gereformeerde Kerke in Suidwes-Afrika met sy middelpunt blykbaar op die gelyknamige plaas suidoos van Windhoek en noordoos van Dordabis. Die gemeente is in 1935 gestig in die distrik Windhoek as die vierde Gereformeerde kerk in Suidwes-Afrika, net vyf jaar ná die eerste, Gobabis. Omstreeks 1958 het Bitterwater net 14 belydende, 13 dooplidmate en ses huisgesinne gehad. In 1964 het die gemeente ontbind en die lidmate blykbaar ingeskakel by die Gereformeerde kerk Windhoek, wat in 1937 gestig is. Van der Merwe, Johannes Lodewikus, 1939–1944 (in kombinasie met Gobabis) Botha, Louis Jacobus, 1946–1949 (in kombinasie met Gobabis) Van der Merwe, dr. Daniël Charl Stephanus, 1950–1957 (in kombinasie met Windhoek) Jooste, Jacobus Andries, 1959–1962 (in kombinasie met Windhoek) Louw, Hermanus Albertus, 1962–1964 (in kombinasie met Windhoek) (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke.


Die Kama (Russies: река́ Ка́ма) is 'n groot rivier in die Noord-Europese deel van Rusland en die langste linkersytak van die Wolga. Dit is 1 805 km lank. "Definition of Kama River in English". Oxford Dictionaries (in Engels). Oxford University Press. Geargiveer vanaf die oorspronklike op 8 Maart 2016. Besoek op 11 Januarie 2014. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Birchleigh was ’n gemeente van die Gereformeerde Kerke in Suid-Afrika in die Oos-Randse stad Kemptonpark. Hoewel geen van die beskikbare bronne dit uitdruklik so stel nie, het Birchleigh blykbaar in 1989 afgestig van die jongste Gereformeerde kerk in Kempton Park, Kempton Park-Mooifontein, want Birchleigh se eerste leraar, ds. J.P. van der Walt, het in die stigtingsjaar van Kempton Park-Mooifontein af hierheen gekom. Hy het die volgende jaar vertrek en is opgevolg deur ds. P.J. de Klerk, wat hier gebly het tot 2000, toe hy medeleraar van Mooifontein geword het met die inlywing van Birchleigh by Mooifontein. Die gemeente het deurgaans Mooifontein se kerkgebou gedeel en sedert inlywing omsluit Mooifontein ook dié gebiede waaruit Birchleigh bestaan het. Naas Birchleigh, is dit Birchleigh-Noord, Norkem Park en Esselenpark. In die laaste jaar van sy bestaan, het Birchleigh 272 belydende en 91 dooplidmate gehad, vergeleke met Kempton Park-Mooifontein se 338 en 137. (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010.


Mosesetjane is 'n nedersetting in Mogalakwena Plaaslike Munisipaliteit, Waterberg-distriksmunisipaliteit in die Limpopoprovinsie, Suid-Afrika Lys van dorpe in Suid-Afrika Subplek Mosesetjane Sensus 2001 Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Kyk na die sterre is 'n Afrikaanse rolprent wat in 1960 vrygestel is. Die regisseur was Kappie Botha (1917-1997). Die storie is deur Norval Geldenhuys geskryf. Die hoofrolle is deur Elma Marais, Gerrit Wessels en Herman Steytler vertolk. Lys van Afrikaanse rolprente IMDb-bladsy Hierdie artikel is ’n saadjie. Voel vry om Wikipedia te help deur dit uit te brei.


Villa Nora is 'n dorp in Lephalale Plaaslike Munisipaliteit in die Limpopoprovinsie van Suid-Afrika. Lys van dorpe in Suid-Afrika Subplek Villa Nora Sensus 2011 Hierdie artikel is ’n saadjie. Voel vry om Wikipedia te help deur dit uit te brei.


Los Hermanos is 'n rockgroep van Rio de Janeiro, Brasilië. Die groep is in 1997 gevorm deur Marcelo Camelo (koor / kitaar), Rodrigo Amar (kitaar / sang), Rodrigo Barba (tromme) en Bruno Medina (klawerborde / bas-klawerbord). Tans is hulle op 'n uitgebreide hiatus en treë slegs sporadies op. Alhoewel die groep Brasiliaans is, is die naam Spaans vir "die broers", wat "Os Irmãos" in Portugees sou wees. Los Hermanos (1999) Bloco do Eu Sozinho (2001) Ventura (2003) 4 (2005) Amptelike webwerf (pt) Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Johannesburg-Suid is die laaste gemeente van die Gereformeerde Kerke in Suid-Afrika wat die naam van die stad Johannesburg bevat nadat vyf ander kerke met dié naam ontbind het, naamlik die Gereformeerde kerk Johannesburg (later genoem Johannesburg-Mayfair en eindelik Johannesburg-Melville), Johannesburg-Noord, Johannesburg-Oos, Johannesburg-Sentraal en Johannesburg-Wes. Die Gereformeerde kerk Johannesburg-Suid is amptelik afgestig op 10 Januarie 1931, dieselfde dag waarop die gemeente se eerste kerkgebou, in Turffontein, in gebruik geneem is. Die indertydse minister van lande, P.G.W. Grobler, het die hoeksteen op 13 September 1930 gelê. Die 30 kerkbanke, twee Nagmaalstafels en die preekstoel is aangekoop teen £480. Die kerk is in ’n kruisvorm ontwerp op voorstel van die ds. W.J. de Klerk, wat ook die stoel op die preekstoel geskenk het. Volgens die hoeksteen was die argitek die Brits gebore Henry Rowe-Rowe (1870–1932). Weens die Tweede Wêreldoorlog (1939–1945) kon die orrel eers in 1949 in gebruik geneem word. Dit was een van die eerste plaaslik vervaardigde orrels en word vandag nog gebruik, hoewel in die kerkgebou van die destydse Gereformeerde kerk Klipriviersberg in Oakdene, wat ontbind het en toe by Johannesburg-Suid ingeskakel het.


Die Gereformeerde kerk Linden is ’n gemeente van die Gereformeerde Kerke in Suid-Afrika in die noordweste van Johannesburg. Die gemeente Linden het in Februarie 1950 van die Gereformeerde kerk Johannesburg-Noord afgestig, die eerste van vier Gereformeerde kerke wat in daardie jaar tot stand gekom het. Eers is dienste in die saal van die Hoërskool Linden gehou, met ’n tweede diens in Ferndale of Fontainebleau (die gemeente Randburg sou eers in 1960 van Linden afstig). Met afstigting het die gemeente ’n sentraal geleë erf van Johannesburg-Noord as bruidskat ontvang. Op 12 Desember 1951 is ’n lidmaat, P.R. de Jager, as bouaannemer aangestel en die firma Geers en Geers as argitek. Ds. C.E.G. Malan het die kerk se hoeksteen op 17 Mei 1952 gelê en in 1953 is dit in gebruik geneem. Prof. S. du Toit was die feesspreker. Weens die afname in die getal Afrikaanssprekende inwoners, en daarmee saam die lidmate van die Gereformeerde Kerk, in die westelike voorstede van Johannesburg, het Johannesburg-Noord in 1997 met Johannesburg (herstig in 1986) saamgesmelt as Johannesburg-Melville.


Biduanita Negara Puan Sri Datin Amar Salmah binti Ismail, AMN beter bekend as Primadona Saloma (22 Januarie 1935 – 25 April 1983) was 'n Singapoers-Maleisiese sangeres, film aktrise en mode-ikoon wat in die laat 1950's beroemd geword het. Sy was die tweede dogter in haar gesin. Haar ouer suster was die aktrise Siti Mariam Ismail (skuilnaam Mariani) en aktrise-sangeres Aminah Ismail (skuilnaam Mimi Loma) is haar jonger suster. Saloma was die derde vrou van die talentvolle film akteur, regisseur, sanger, komponis en vervardiger Tan Sri Datuk Amar P. Ramlee. In haar vroeë loopbaan, was Saloma net vir haar lietjies en klein karakters se rolle wat sy in die 1950's films gespeel het. Nadat sy groter rolle in die films Azimat (1958) en Kaki Kuda (1958) gespeel het, begin sy om haar loopbaan as 'n film aktrise uit te brei. Sy het en verskeie films soos Seniman Bujang Lapok (1961), Ragam P.Ramlee (1964) en Ahmad Albab (1968) opgetree.


Die Gereformeerde kerk Durban-Wes was die derde gemeente van die Gereformeerde Kerke in Suid-Afrika in Durban, KwaZulu-Natal, maar ook die eerste wat ontbind het. In die dekade ná 1960 het die Gereformeerde kerk Durban so gegroei dat dit wenslik was om nog ’n deel daarvan af te stig nadat Noord-Durban reeds in 1952 tot stand gekom en dele soos Durban-Noord self, Stanger, Umhlanga en Berea ingesluit het. Op 4 Februarie 1968 het 12 wyke wes van die ou Suidkuspad tot by Pinetown, waar die Gereformeerde kerk Pinetown eers in 1986 van Durban-Wes sou afstig. In die stigtingsjaar het die plek van eredienste na die Boy Scouts-saal in Bellair verskuif. Dit was nie ’n oplossing op lang termyn nie, want Sondae voor die diens moes die saal eers netjies gemaak word ná die danspartytjies van ander huurders die aand vantevore. Later in die stigtingsjaar is toe besluit om ’n erf koop by Dickensweg 19, Bellair, en ’n kerkgebou op te rig. Twee lidmate was ten nouste by die kerkbou betrokke: P.F. Pretorius as argitek en Jaap van den Berg as bouaannemer.


Die Boesmansrivier is 'n rivier in KwaZulu-Natal, Suid-Afrika en 'n sytak van die Tugelarivier. Die rivier ontspring in die Drakensberge en vloei van daar in 'n oos na noordoostelike rigting. Die boonste opvanggebied is in die Giant's Castle-wildreservaat, noord van die Giant's Castle-bergpiek. Dit voed die Wagendriftdam, waarna dit verby die dorp Estcourt vloei, om naby die dorp Weenen by die Tugelarivier aan te sluit. Die sytakke van die rivier is die Klein-Boesmansrivier (wat by Estcourt in die Boesmansrivier invloei), Rensburgspruit en die Mngwenya-rivier. Die Wagendriftdam naby Estcourt is die rivier se grootste reservoir. Talle digbevolkte landelike dorpe, verskeie wat deur die Hlubi-stam bewoon word, word in die boonste opvanggebied van die rivier aangetref. Die rivier word deur die Bloukransrivier in die noorde en die Mooirivier in die suide begrens. Google-kaart van die Natalse Boesmansrivier se monding by Geonames.org (cc-by) A. J. P. Opperman, The Battle of Blood River. CUM Books, Roodepoort, 1982. First edition, First impression.


Die Gereformeerde kerk Outjo was die tweede oudste Gereformeerde gemeente in Namibië, maar het die kerkverband in 2016 verlaat saam met die gemeentes Aranos, Biermanskool, Khomas-Hoogland en Namib-Kus. Van laat in die 19de eeu met die stigting van die NG gemeente Mariental (as Gibeon) tot in 1930, toe dié kerkverband reeds vyf gemeentes in Suidwes-Afrika gehad het, was dit die enigste van die drie Afrikaanse Kerke wat in die mandaatgebied bedrywig was. In 1930 het drie Gereformeerde kerke kort ná mekaar tot stand gekom, en wel Gobabis, Outjo en Aranos, nadat 1 922 Afrikaners, oorlewendes en nasate van die Dorslandtrek, tot in 1929 uit Angola gerepatrieer is. Hulle was hoofsaaklik lidmate van die Gereformeerde Kerk, maar daar was ook lidmate van die Hervormde Kerk onder hulle, wat verklaar waarom die eerste drie Hervormde gemeente, ook so te sê meteens tot stand gekom het, hoewel eers in 1937: Gobabis (31 Julie), Otjiwarongo (21 Augustus) en Grootfontein (4 September). Die koms van die Angola-Boere na Suidwes-Afrika verklaar waarom die Gereformeerde sowel as Hervormde gemeentes van Gobabis ouer as die plaaslike NG gemeente is.


Die Gereformeerde kerk Windhoek-Suid is die tweede oudste van die drie Gereformeerde gemeentes in die Namibiese hoofstad, Windhoek, en wat belydende lidmate betref, die grootste in die land. Windhoek-Suid het op 22 Oktober 1988 van die moedergemeente Windhoek afgestig en as bruidskat ’n erf by Schlettweinstraat 64, Pionierspark, ontvang. Aanvanklik is eredienste in die groot en luukse saal van die Windhoekse Onderwyskollege gehou. Toe die kollege met die land se onafhanklikwording in Maart 1990 deel word van die Universiteit van Namibië, het die gemeente na die Hoër Tegniese Skool se saal verhuis. Onder die aansporing van oudl. Sias Swart het die gemeente besluit dit het tyd geword om hul eie kerkgebou op te rig. Die kerkraad het beplan vir ’n meerdoelige kerksentrum wat sewe dae per week gebruik kon word en met sitplek vir 700 mense, ’n moederskamer en kombuis. Die argitek was Theo Heesakkers. Vanweë die skuins ligging van die erf, kon vyf katkisasielokale en ’n eenslaapkamerwoonstel onder die saal ingepas word. In dié katkisasielokale het die Windhoek Afrikaanse Privaatskool in Maart 1995 begin.


Die Gereformeerde kerk Tsumeb is ’n Gereformeerde gemeente op die Namibiese dorp Tsumeb, maar dit sluit ook die dorpe Oshakati (waar die plaaslike Gereformeerde gemeente net van 1988 tot 1990 bestaan het), Ruacana en Namutoni in. Die Gereformeerde kerk Tsumeb is op 26 Maart 1955 gestig, in dieselfde jaar as die gemeentes Otjiwarongo en Biermanskool (destyds bekend as Vanjaarsveld). Eers is eredienste in die laerskoolsaal gehou, terwyl die sportterrein benut is as kampeerplek vir kerklike aktiwiteite. In 1957 het die kerkraad ’n erf by die plaaslike myn, die Tsumeb Corporation, aangekoop vir die nominale bedrag van £1. Eredienste is in daardie stadium in die Hervormde gemeente, wat op 2 Desember 1950 gestig is, se kerkgebou gehou. Die plan van Nelspruit se kerk is as bouplan vir ’n saal/kerk voorgestel, maar die gemeente het nie toe al tot bou gekom nie. In 1960 is ’n vergadering gehou om te sluit of die gebou ’n saal of kerk sou wees, maar ’n finale besluit is nie geneem nie.


Hendrik Gerhardus Stoker (1899–1993) was 'n Calvinistiese filosoof. Hy is bekend daarvoor dat hy 'n eie wysgerige stelsel Wysbegeerte van die Skeppingsidee (1933) daargestel het. Johan Heyns het in "Denkers deur die eeue" Stoker as die grootste filosoof beskou wat Afrika opgelewer het. Stoker is op 4 April 1899 in Johannesburg gebore. Al is sy ouers, Pieter Stoker (bebore op 5 Februarie 1865 te Assen) en Geertje (Leentje) Nienhuis (gebore op 24 Februarie 1873 te Bedum) immigrante uit Nederland, hulle het mekaar in Johannesburg ontmoet. Ses maande nadat Stoker gebore is, breek die Tweede Vryheidsoorlog uit en sy vader het as 'n Nederlandse vrywilliger by die Boerekommando’s aangesluit. Gedurende die oorlog het albei ouers die lyding van vroue end kinders in die konsentrasiekampe gesien. As gevolg daarvan neem die Stoker-gesin 'n anti-Britse gesinheid. Stoker se ouers wil nie hê dat hy na 'n Engelse skool moet gaan nie, dus is hy vir sy skoolopleiding by die Deutsche Schule ingeskryf.


Khwaja Fariduddin Masud Ganjshakar (Farīduddīn Masūd Ganjshakar; Punjabi: فرید الدّین مسعود گنج شکر, 1173–1266) of net Baba Farid Ganjshakar (Punjabi, lett.: 'Tesourie van Suiker / Soetheid') was 'n bekende Soefi-prediker, mistieke digter en 'n heilige van die Tjisjti-geloof van Suid-Asië. Fariduddin Ganj is in die dorpie van Kothewal naby die stad van Multan gebore. Hy is ook as een van die eerste digters van die Punjabi-taal erken. Sy heilige persoonlikheid is deur beide die Hindoes en Moslems vereer. Hy is ook as een van die ses Sikh-bhagats erken. Sommige werke wat deur hom geskep is, is in die Goeroe Granth Sahib, een van die heilige boeke van Sikhisme, ingesluit. Sy wêreldberoemde heiligdom is in die Pandjab-provinsie van Pakistan geleë. Dit is in die jaar 1267 opgerig. Tydens die Islamitiese maand van Muharram is daar 'n paar spesiale feeste wat daar plaasvind. Die feeste is altyd 'n trekpleister vir toeriste en besoekers.


Die Gereformeerde kerk Bergsig is ’n gemeente van die Gereformeerde Kerk (GKSA) noordnoordwes van Pretoria se middestad. Die gemeente se naam is ’n vertaling van die woonbuurt waarin die kerkgebou geleë is, naamlik Mountain View. Die ander drie woonbuurte binne die gemeentegrense is Mayville, Roseville, Parktown en Suiderberg. Aan die begin van die 21ste eeu het die gemeente 319 belydende en 121 dooplidmate gehad, maar 14 later onderskeidelik 200 en 56 sodat die sieletal in die bestek ’n anderhalf dekade met meer as 40 persent afgeneem het. Einde 2015 het dit op 192 en 55 gestaan. Die Gereformeerde kerk Bergsig is om seweuur op die aand van Saterdag 30 Oktober 1954 van die Gereformeerde kerke Daspoort en Eloffsdal-Wonderboom-Suid afgestig. Ds. J. Postma van Daspoort het die stigtingsvergadering gelei. Dit was die tiende gemeente in Pretoria en die 48ste in die Partikuliere Sinode van Noord-Transvaal. Die erediens wat ná die stigting gevolg het, is deur ds. H.F.V. Kruger van die ander moedergemeente gelei. Ná die stigting het ds.


Die Gereformeerde kerk Meyerspark is ’n gemeente van die Gereformeerde Kerk (GKSA) in die ooste van Pretoria. Dit sluit, benewens die woonbuurt waaraan die naam ontleen is, ook Die Wilgers, Donkerhoek, Equestria, Boschkop, La Montagne, Lynnwoodrif, Murrayfield, Willow Glen en Silverton uitbr. 10 in. Die gemeente het op 1 Augustus 1971 van die Gereformeerde kerk Silverton afgestig. Destyds was dit ’n jeugdige gemeente waarvan die gemiddelde ouderdom van sy belydende lidmate in Oktober 1972 net 28 jaar was. So het daar ’n hegte band tussen ’n kerngroep lidmate ontstaan. Die lidmate het dan ook mettertyd ál ouer en die dooplidmate ál minder geword: Einde 1997 was die sieletal 1 006 van wie amper 20 persent dooplidmate was; einde 2001 was die sieletal 789, van wie die dooplidmate amper 17 persent was, maar tot einde 2014 het die sieletal afgeneem tot 443, van wie die dooplidmate net 9,5 persent was. Die lidmaattal het trouens al omstreeks 1990 op sowat duisend 'n hoogtepunt bereik en daarna algaande verminder. Op ’n kerkraadsvergadering op 19 September 1973 is besluit om ’n kerk-en-saal-kompleks vir die gemeente op te rig.


Die Gereformeerde kerk Pretoria-Wonderboom-Suid is ’n gemeente van die Gereformeerde Kerk (GKSA) direk noord van die Pretoriase middestad in die Moot-gebied. Dit sluit gedeeltes van die woongebiede Wonderboom-Suid, Rietfontein en Gezina in. Die gemeente is in 1943 gestig as die Gereformeerde kerk Eloffsdal. Aan die begin is eredienste gehou in die kerksaal van die NG gemeente Eloffsdal, die Wesleyaanse kerkgebou en aan huis van die gesin Wiegers, tot ’n kerksaal in Mayville gebou is. In 1949 besluit die kerkraad om ’n kerkgebou op te rig in Wonderboom-Suid. Die plan is opgestel deur ene Semeyn en die bouaannemer was H.A.G. Kapp, ’n Gereformeerde lidmaat, wat onder ds. H.F.V. Kruger se toesig sou werk. Lidmate van alle ouderdomme sou met die bouwerk help. Ds. Kruger het die hoeksteen op 18 Februarie 1950 gelê. Piet Pelser het die preekstoel gemaak. Ds. Kruger het gevra dat die ouderling- en diakenbanke agter die preekstoel geplaas word sodat die ouderlinge en die diakens "toesig oor die predikant en gemeente kon hou". Dié galerye sit skuins weerskante van die preekstoel en die orrelpype.


Annlin is 'n voorstad van Pretoria. Dit is 8 km noordoos van Pretoria se middestad geleë. Gereformeerde kerk Pretoria-Annlin Annlin Tennisklub "Subplek Annlin". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Waterkloof Glen is 'n voorstad in die suidooste van Pretoria, Suid-Afrika. "Subplek Waterkloof Glen". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Alphen Park is 'n voorstad in die suidooste van Pretoria, Suid-Afrika. "Subplek Alphen Park". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Hillcrest is 'n klein voorstad in die ooste van Pretoria, Suid-Afrika. "Subplek Hillcrest". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Gereformeerde kerk Voortrekkerhoogte was ’n gemeente van die GKSA met sy middelpunt in die militêre sentrum Voortrekkerhoogte. Voortrekkerhoogte het met die jare ’n militêre tuiste gebied aas die duisende dienspligtiges wat van oor die hele land hierheen gekom het. So het Die Kerkblad, mondstuk van die Gereformeerde Kerk, tereg in 1973 opgemerk: "Op (die) een of ander tydstip was of is daar ’n verbinding van hierdie gemeente met feitlik elke ander kerke." Gewese lidmate van hierdie gemeente is dus oor die hele land en elders versprei, ook as predikante. Voortrekkerhoogte was eers ’n wyk van die Gereformeerde kerk Pretoria. Met die stigting van Pretoria-Suid in 1953 het Voortrekkerhoogte saam afgestig en in Mei 1957 op sy beurt van dié gemeente afgestig. In die jare wat gevolg het, het die Suid-Afrikaanse Weermag sterk gegroei en het voorstede soos Valhalla en Eldoraigne ook tot hul reg gekom. So het die gemeente uit militêre sowel as siviele lidmate bestaan. Gedurende 1959 is drie erwe in Valhalla aangekoop vir die oprigting van ’n pastorie en kerkgebou wanneer Valhalla en Eldorainge tot selfstandigheid ontwikkel het.


Christian Charles Philip Bale (* 30 Januarie 1974–) is ’n Britse akteur. Hy het al in groot rolprente gespeel en in kleiner produksies van onafhanklike vervaardigers en kunsateljees. Hy het op 13 aandag getrek in Steven Spielberg se Empire of the Sun (1987). Hy het die rol vertolk van ’n Engelse seun wat tydens die Tweede Wêreldoorlog van sy ouers geskei raak en verdwaal, en hom eindelik bevind in ’n Japannese konsentrasiekamp. In 2000 het hy lof gekry vir sy uitbeelding van die reeksmoordenaar Patrick Bateman in American Psycho. Hy gaan tot uiterstes om vir ’n rol voor te berei; dit was veral die geval met die sielkundige riller The Machinist (2004), waarvoor hy 28,5 kg verloor het om die rol van Trevor Reznik te vertolk. Bale het internasionaal meer bekend geraak vir rol as Bruce Wayne/Batman in Batman Begins (2005), The Dark Knight (2008) en The Dark Knight Rises (2012). Vir sy spel in The Fighter (2010) het hy ook groot lof gekry asook verskeie pryse, onder meer ’n Oscar vir beste manlike byspeler.


Die Khmer (Khmer: ខ្មែរ [kʰmaːe], Noord-Khmer: [kʰmɛr]), soms ook Kambodjane genoem, is 'n nasie en etniese groep inheems aan Kambodja en die aangrensende lande van Suidoos-Asië, veral Thailand en Viëtnam. Hulle vorm die titulêre nasie van Kambodja en maak omtrent 90% van Kambodja se bevolking uit. Die Khmer behoort tot die Mon-Khmer-volke en praat Khmer as moedertaal wat saam met Viëtnamees tot die Austro-Asiatiese tale behoort. Die Khmer is hoofsaaklik aanhangers van die Theravada-Boeddhisme, byna 95% volgens die laaste skatting in 2010, gevolg deur klein minderhede soos Moslems, Hindoes en Christene. Wêreldwyd leef sowat 12 miljoen Khmer, waarvan sowat 1,2 miljioen in Thailand en omtrent tussen 1 en 1,4 miljioen in Viëtnam, waar hulle tot een van die 54 amptelik erkende etniese groepe behoort. Naas Viëtnamese, Tai en Thai vorm Khmer die vierde grootste etniese groep in Viëtnam. Khmer Rouge Khmer-ryk (en) Hattaway, Paul (ed.) (2004), "Khmer", Peoples of the Buddhist World (William Carey Library): p. 133  "CIA World Factbook: Cambodia" (in Engels).


George Campbell Scott (18 Oktober 1927 – 22 September 1999) was ’n Amerikaanse verhoog- en rolprentakteur, rolprentregisseur en -vervaardiger. Hy was veral bekend vir sy teaterwerk en vir die vertolking van generaal Buck Turgidson in Dr. Strangelove or: How I Learned to Stop Worrying and Love the Bomb (1964), generaal George S. Patton in die prent Patton (1970) en van Ebenezer Scrooge in A Christmas Carol (1984). Hy was die eerste akteur wat ’n Oscar van die hand gewys het (in 1971 vir Patton) nadat hy gewaarsku het hy sal dit doen op filosofiese gronde. Hy het ook in 1962 die Oscar-benoeming vir sy spel in The Hustler van die hand gewys. Nadat hy dit wel in 1971 gewen het, het hy gesê die "hele ding is ’n verdomde vleisparade. Ek wil glad nie deel daarvan wees nie." Die Oscar vir Patton is ’n paar weke ná die seremonie aan die biblioteek van die George C. Marshall-stigting by die Virginiese Militêre Instituut geskenk wat deur geslagte Pattons bygewoon is, en dit word daar vertoon.


Die gestippelde snellervis (Balistoides viridescens) is 'n vis wat voorkom in die Indiese- Stille Oseaan-gebied, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis as die Titan triggerfish bekend. Die vis word tot 75 cm lank en is plomp en ovaalvormig. Die lyf is groenerig geel en word ligter na die stertvin se kant. Daar is donker merke op die skubbe. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Balistoides-viridescens.html Hierdie artikel is ’n saadjie. Voel vry om Wikipedia te help deur dit uit te brei.


'n Chemiese wapen (CW) is ammunisie wat chemies geformuleer is om dood en liggaamlike leed onder die vyand te saai. Die Organisasie vir die Verbod op Chemiese Wapens (OVCW) verklaar die volgende: Die term chemiese wapen kan ook gebruik word in die verband van enige giftige (toksiese) chemikalieë of sy voorloper wat die dood, beserings, tydelike ongeskiktheid, of sensoriese irritasie deur chemiese reaksies veroorsaak. Ammunisie of ander afleweringsmeganismes wat ontwerp is om chemiese wapens te dra, gelaai of ongelaai, word ook as wapens op sigself beskou. Dit word geklassifiseer as wapens van massavernietiging (WMV's), hoewel dit onderskei word van kernwapens, biologiese wapens, en radiologiese wapens (wat radioaktiewe verval as elemente gebruik). Dit alles kan gebruik word vir oorlogvoering, wat in die wandel as KBC, (kern, biologies, en chemiese oorlogvoering), bekend staan. Wapens van massasvernietiging is duidelik anders as konvensionele wapens, wat primêr doeltreffend is weens die plofbare-, kinetiese energie-, of verbrandingsvermoëns daarvan.


Sunrise-On-Sea is 'n klein kusdorpie suidwes van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika "Hoofplek Sunrise-on-Sea". Sensus 2011.


Need's Camp is 'n swart nedersetting ongeveer 25 km wes van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika "Hoofplek Need's Camp". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Antonius en Cleopatra (oorspronklike Engelse titel: Antony and Cleopatra) is 'n historiese drama deur William Shakespeare oor die verhouding tussen Cleopatra, koningin van Egipte, en die Romeinse veldheer Markus Antonius. Die tragedie het in die Eerste Folio-uitgawe van 1623 verskyn. Daar word geglo dat dit in 1606 of 1607 geskryf is. Hierdie Romeinse tragedie speel op verskillende plekke af, van die eksotiese en dekadente Alexandrië tot die streng gedissiplineerde Rome. Die stuk volg die verhouding tussen Cleopatra en Marcus Antonius, vanaf die Romeins-Persiese oorloë tot met Cleopatra se selfmoord. Die groot teenstander is Octavius Caesar, wat later as Augustus die eerste keiser van Rome sal word. In die tyd wat die stuk afspeel is hy nog deel van 'n diktatoriale driemanskap, die Tweede Triumviraat, waarvan Marcus Antonius ook deel is. Die rol van Cleopatra word as een van die mees komplekse vroulike karakters in die werk van Shakespeare gesien. Sy is ydel en besonder teatraal. Die publiek kan soms nie anders as om met haar te lag nie, maar sy is 'n ware tragiese heldin.


Cicero het hom versoen met Crassus wat nou in Syria is en spreek vir ten gunste van hom in die senaat. Domitus Ahenobarbus ondersteun bendes wat onrus saai en word tot konsul verkies. Rome verval stadig in anargie. Piso Caesoninus – Caesar se skoonpa – keer terug uit Macedonia Rome toe. Hy spreek teen Cicero in die senaat en Cicero antwoord met sy In Pisonem (Teen Piso) wat een van sy minder verheffende redevoerings is. Julia. Julius Caesar and the Transformation of the Roman Republic,Tom Stevenson, Routledge, 2014, ISBN 1-317-59754-0, ISBN 978-1-317-59754-4


Die Boeing AH-64 Apache is 'n aanvalshelikopter aanvanklik deur Hughes Helicopters ontwikkel as die model 77 en beskik oor 'n tandemkajuit vir 'n tweemanspan. "Boeing Marks 25th Anniversary of Apache First Flight Sept. 30" (in Engels). Boeing. 2 Oktober 2000. Geargiveer vanaf die oorspronklike op 28 Julie 2019. Haynes, Mary L. and Cheryl Morai Young, ed. "Department of the Army Historical Summary, FY 1987, Chapter 5: Modernizing and Equipping the Army" Geargiveer 20 Julie 2016 op Wayback Machine. Center of Military History, United States Army, 1995. Hierdie artikel is ’n saadjie. Voel vry om Wikipedia te help deur dit uit te brei.


Walter Matthau (gebore as Walter John Matthow; 1 Oktober 1920 – 1 Julie 2000) was ’n Amerikaanse akteur van Joodse afkoms, wat die bekendste was vir sy rol as Oscar Madison in The Odd Couple en sy gereelde samewerking met sy medester Jack Lemmon. Matthau het toneelklasse geloop by die Duitse regisseur Erwin Piscator. Hy was jare lank ’n gerespekteerde verhoogakteur en het in 1962 die Tony vir beste akteur in ’n toneelstuk gewen. Hy het sy rolprentdebuut in 1955 gemaak in The Kentuckian teenoor Burt Lancaster. In 1958 was hy saam met Elvis Presley in King Creole. Ander prente in die laat 1950's sluit in Ride a Crooked Trail en Onionhead. In 1962 was hy saam met Kirk Douglas in Lonely are the Brave en in 1963 saam met Audrey Hepburn in Charade. Hy het ook dikwels op televisie verskyn, in onder meer die reeks Naked City, ’n episode van The Eleventh Hour en Dr. Kildare, en ’n paar keer in The DuPont Show of the Week. In dié tyd het Matthau nie eintlik in komedies verskyn nie, maar meestal in dramas soos Fail Safe (1964).


Helen Beatrice May Fennell is in Sussex, Engeland gebore in 1905. Sy het in Londen grootgeword saam met haar ouers en broer, Frank. Sy behaal 'n graad in Engels aan die Universiteit van Londen in 1927. Daarna het sy vir drie jaar in Indië, by Mahbubia Skool, 'n skool vir meisies in Hyderabad, gestudeer. Sy het in 1930 na Suid-Afrika verhuis, en haarself in Durban gevestig, waar sy getrou het met Billie Joseph, 'n tandarts. Ná die Tweede Wêreldoorlog het sy 'n werk by die Klerewerkersunie (GWU) aanvaar, waar sy onder die invloed van Solly Sachs, Johanna Cornelius en Anna Scheepers gekom het. Helen was 'n stigterslid van die Congress of Democrats (COD), en nasionale sekretaresse van die Federasie van Suid-Afrikaanse Vroue (FEDSAW) in die 1950's. In 1955 was sy een van die leiers wat die klousules van die Vryheidsmanifes by die Congress of the People in Kliptown gelees het. Die Vroue-optog op 9 Augustus 1956 was een van die mees onvergeetlike oomblikke van haar roemryke politieke loopbaan, aangesien sy een van die belangrikste organiseerders van die protes was.